open-index/open-wikipedia-markdown huggingface dataset:
道德心理學

**道德心理學**係倫理學同理論性質嘅心理學嘅交界領域，專門研究人類作出道德判斷嗰陣經歷啲咩心理過程，尤其係講到研究人腦點樣決定某樣行為喺道德上係咪「啱」嘅。

## 實驗方法

道德心理學可以用心理實驗嘅方法研究。研究者可以搵受試者返嚟去實驗室嗰度，叫佢哋分別睇一柞想像中嘅道德兩難情境，每個情境都涉及主角做出某啲行為，然後每個受試者就要答
:「喺呢個情境下，你覺得主角嘅行為合唔合符道德？」
或者類似嘅問題。攞到數據之後，研究者就可以睇吓情境嘅特性，會點樣影響受試者嘅判斷。

舉個簡單例子，依家搵咗班受試者返嚟，叫佢哋睇電車難題噉嘅情境：喺情境入便，主角見到有架火車喺度全速衝向五個人，會撞死呢五個人；主角有能力令架火車轉去第條路軌嗰度，噉做會救到嗰五個人，但喺另外一條路軌上面，又咁啱有個人喺度，所以火車轉向嘅話，嗰個人就會俾火車撞死；因為時間限制等嘅原因，主角只得兩個選擇－
#坐視不管，睇住五個人死，或者
#郁手令架火車轉向，
喺呢個故仔入面，主角最後揀咗後者，然後研究者就問受試者覺得主角噉做啱唔啱。喺進階嘅研究中，研究者仲可以改變情境嘅特性，例如變成主角唔郁手架火車將會撞死七個人，而**唔郁手會死幾多個人**就係變化緊嘅情境特性，佢跟住再睇下呢個改變會點樣影響受試者對主角啱唔啱嘅判斷。

## 重要概念

### 價值觀

價值觀基本上可以想像成人重視邊啲道德上嘅因素：有好多因素都可以左右道德判斷，譬如假設第啲因素不變，人一般都會比較認同展現出憐憫嘅行為，同時人又傾向道德上認同有助保存傳統嘅行為－好似憐憫同傳統等等都係道德上嘅因素，反映價值觀，影響個人對某樣行為「啱唔啱」嘅判斷；不過唔同人對憐憫嘅重視程度唔同，而同時唔同人對傳統嘅重視程度又唔同，於是人與人之間喺道德判斷上就有差異，例如有啲人會覺得為咗保留傳統而反對同性婚姻係正確嘅，同時又有啲人比較睇重對同性戀者展現憐憫，而覺得反對同性婚姻唔啱，兩者好多時都會覺得對方係邪惡。

### 利他主義

### 不公平厭惡

## 睇埋
*道德
*倫理
*意識形態
*扮受害人
*美德訊號

## 註解

## 引述
西方哲學

**西方哲學**（**Western philosophy**）泛指西方世界嘅哲學思想，最早可以追溯至古希臘哲學，不過喺中世紀至現代都有一路發展。
吉娜·羅傑拉

**吉娜·羅傑拉**（英文：Geena Rocero，）係美國黑人變性女模特兒，響菲律賓馬尼拉出世，十五歲開始參加選美，十七歲搬去三藩市，響2006年入美國戶藉。

佢五歲已經諗住要變性。十幾歲嗰時響泰國做咗兩次嘅變性手術。響2014年3月31號當眾出櫃，重響同年成立「Gender Proud」，話要為跨性別人士攞更多權益。

## 攷
沃爾本

**沃爾本**係瑞士嘅城鎮，位於瑞士嘅中西部，由伯恩州負責管轄，面積有2.8平方公里，六成土地係農地，海拔高438米，響2011年嘅人口有2,283，人口密度大概係每平方公里815個人。
孔子家族

**孔子家族**，又叫曲阜孔氏、闕里孔氏、真孔、內孔、內院孔家，係對孔子後代嘅總稱。

## 後人
* 孔聚（？-前171）：西漢大將軍
* 孔臧：孔聚嘅仔。響漢文帝時期做九卿
* 孔安國：西漢經學家，就連司馬遷都曾經請教過佢
* 孔融（153-208）：建安七子阿頭，後嚟因為多次得罪曹操而畀佢殺死
* 孔祥熙（1880年9月11號－1967年8月16號）：中華民國南京國民政府前行政院長，老婆係宋靄齡，同蔣中正係親家
* 孔令馥：藝名謝雪心，演員

家族
現金發放計劃

**現金發放計劃**（英文：**Cash Payout Scheme**），俗稱**$10,000計劃**（國語讀做**一萬元計劃**，粵語讀做**一萬蚊計劃**），係香港政府喺2020年向年滿18歲嘅香港永久性居民一筆過發放10,000蚊港紙嘅計劃。

## 背景
財政司司長陳茂波喺2020年2月26號發表2020-21年度《財政預算案》，提出向每一位年滿18歲嘅香港永久性居民發放10,000蚊港紙，鼓勵本地消費同紓緩市民嘅經濟壓力。

## 申請安排
現金發放計劃喺2020年6月21號到12月31號接受登記，7月8號開始發放款項。

申請人可以經21間銀行嘅網上理財服務做登記，亦可以向銀行（唔包括虛擬銀行眾安銀行）或者香港郵政遞交書面登記表格。21間銀行包括：

## 睇埋
*$6,000計劃
*關愛共享計劃

## 參考
*政府與銀行簽署現金發放計劃服務協議

## 出面網頁
*現金發放計劃
萬國小姐

**萬國小姐**（Miss Grand International），又譯**大國際小姐**，係一年一度嘅選美活動，於2013年納瓦特·伊塔拉格里西爾（Nawat Itsaragrisil）創辦。

佢原先泰國曼谷舉行，到2016年，萬國小姐賽第一次喺泰國以外舉行，印尼妹在美國奪冠。

目前嘅萬國小姐係印度蕾切爾·古普塔（Rachel Gupta），2024年10月25號由嚟自秘魯嘅前萬國小姐露西亞娜·富斯特（Luciana Fuster）喺越南為佢加冕桂冠。

## 歷屆萬國小姐

**注意:** **§** — 英國《每日郵報》3月27號報導，萬國小姐多米尼加共和國代表安妮·加西亞冠軍頭銜被主辦單位取消，澳洲模特兒克萊爾·帕克成為新冠軍。主辦方表示安妮·加西亞提出太多要求，太麻煩所以決定取消佢嘅冠軍資格，並喺3月24號將頭冠歸還主辦方。21歲嘅安妮·加西亞係美國同多米尼加混血，從事模特兒工作，亦係美國羅得島選美冠軍。據費爾法克斯傳媒報導，安妮·加西亞總係向主辦方堅持索取合同範圍外嘅嘢，導致主辦單位發取消佢資格。

### 相

File:Rachel Gupta MGI24.png|**[[2024萬國小姐]]**蕾切爾·古普塔
File:Luciana Fuster 2023.png|**[[2023萬國小姐]]**露西亞娜·富斯特
File:Isabella Menin.png|**[[2022萬國小姐]]**伊莎貝拉·梅寧
File: Nguyễn Thúc Thùy Tiên 2021.png|**[[2021萬國小姐]]**阮束翠仙
File:Abena Akuaba Appiah.png|**[[2020萬國小姐]]**阿貝娜·阿皮亞
File:Valentina Figuera Morales.png|**[[2019萬國小姐]]**瓦倫蒂娜·菲格拉
File:Clara Sosa on FarangDay.jpg|**[[2018萬國小姐]]**克拉拉·索薩
File:Miss Grand International 2017 visited Embassy of Peru in Bangkok 01 (cropped).jpg|**[[2017萬國小姐]]**瑪麗亞·何塞·洛拉
File:Ariska Putri Pertiwi in Ministry of Tourism and Creative Economy of The Republic of Indonesia Press Conference (1) (cropped).jpg|**[[2016萬國小姐]]**阿里斯卡·普特里·佩蒂維
File:Claire Parker.png|**[[2015萬國小姐]]** 克萊爾·伊麗莎白·帕克
File:Daryanne Lees.png|**[[2014萬國小姐]]** 麗絲·加西亞
File:Janelee Chaparro.png|**[[2013萬國小姐]]** 賈尼里·查帕羅


## 華語國家地區代表
顏色：

### 中國代表

### 澳門代表

### 香港代表

### 台灣代表

### 星加坡代表

## 註

## 出面網頁

* 萬國小姐選美嘅官方網頁
牛尾洲

**牛尾洲**（）係香港一個島，喺西貢區牛尾海，清水灣半島東北，吊鐘洲西面。
大頭洲 (南區)

**大頭洲**（）係香港一個島，喺南區石澳東部，五分洲北面。

佢原本有條被稱為「情人橋」嘅藍色行人橋同石澳連接，但喺2018年9月超強颱風山竹吹襲期間冧咗。政府預計會喺2020至2021年起過一條。

## 參考
大頭洲 (西貢區)

**大頭洲**（）係香港一個島，喺西貢區糧船灣海，滘西洲東面，糧船灣洲（近萬宜水庫西壩）西面。
銀洲 (南區)

**銀洲**（），舊底又叫**圓洲**，係香港一個島，喺南區舂坎灣以西嘅海域，正北面係熨波洲。
過適

**過適**（；）喺機械學習同統計學等領域上係指數學模型嘅一種效果低下嘅情況，原因係建立嘅數學模型複雜得滯、近乎完美噉迎合得手上嘅數據，但因為手上啲數據多數都唔完美噉代表得世上所有相關現象嘅，所以個模型冇辦法普適化嚟作出預測畀手上數據以外嘅個案。喺機械學習當中，種情況一般係戥模型訓練過度、數據太少或者數據缺乏代表性有關。

## 睇埋
* 兩重下降現象
* 古德哈特定律
* 理想化
香港離島

**香港離島**（）原意係指香港新界嘅各個島，亦即係香港島（同佢附屬島嶼）以外香港所有嘅島，陸路唔可以直接去到，一般要靠渡輪或者街渡出入。

1980年代開始，政府將大部份大嶼山聯同香港西南面同南面嘅離島劃做一個政區，叫離島區，但離島區包括唔晒所有香港離島，其餘離島主要分佈喺西貢區、大埔區同北區。
山口勝平

**山口勝平**（，）係日本男配音員同演員，響福岡縣福岡市出世，身高160cm。佢係響日本配音界入面少數冇藝名嘅藝人。

## 經歷
山口勝平原名山口光雄。高中畢業之後就到東京廣播學院到讀書，課程畢業就加入劇團21世紀FOX做演員，從此就踏入娛樂圈。響1988年，佢遇到資深配音員肝付兼太，山口拜肝付做師傅。同年，佢以零蛋多毛狗入咗配音界做配音員。響2003年，佢攞到東京國際動畫博覽會個人聲優獎。

## 屋企
山口勝平已經結咗婚，但就冇公開任何同佢老婆有關嘅資料。淨係知佢個囡囡真名叫做山口茜，而爾個名嘅靈感就係嚟自亂馬½嘅女主角天道茜。

## 特色
山口勝平擅長畫畫、彈結他同埋武場。

## 代表作
* 男版亂馬（亂馬½）
* 工藤新一（名偵探柯南）
* 黑羽快斗／怪盜基德（魔術快斗）
* 烏索普（ONE PIECE）
* 犬夜叉（犬夜叉）
* 艾爾·羅萊特（死亡筆記）
* 蜻蜓（魔女宅急便）
* 藤野（我們這一家）

## 拎
* 事務所公開簡歷
*日本映画データベース--山口勝平 
*さるの王国--山口勝平 
*山口勝平嘅Twitter脹戶
二元分類

**二元分類**（**binary classification**）喺機械學習上泛指用監督式學習，並且攞若干個個案，將每個個案分做兩個類別嘅其中一類。
㚻

**㚻**（）係指男性同男性一齊從事嘅性行為，而無論從事者嘅性取向、性向認同或性別認同係咩。《金賽報告》嘅作者喺1948年話37%嘅男性受訪者有過至少一次嘅同性性行為經歷。證據顯示由於社會期許誤差嘅緣故，男男性行為嘅盛行率往往喺調查入面遭到嚴重嘅低估。

## 攷

## 拎
*
*

類:基佬
名偵探柯南：迷宮的十字路

**名偵探柯南：迷宮的十字路**（；）係名偵探柯南第七部劇場版，片長108分鐘，監督係兒玉兼嗣，編劇係古內一成，主題曲係由倉木麻衣唱嘅Time after time ～在落花紛飛的街道上～（日文：Time after time～花舞う街で～ ），響2003年4月19號上映，票房有32億。

## 故事大綱
分別響東京、大阪同京都都有殺人案發生，三個城市嘅刑警聯手查過之後，查到三單案都係由恐怖組織「源氏螢」有關。同一時間，毛利小五郎受到京都某間寺院嘅邀請，去個度破一宗響八年前發生嘅佛像畀人偷咗嘅案件，線索就係一幅有好多唔同野嘅畫。

而服部平次同遠山和葉又都因為殺人案而去京都查案，期間撞見柯南，所以就一齊聯手查案。佢地查到原來三單殺人案同佛像畀人偷咗嘅案件係有關聯，懷疑都係由「源氏螢」搞出嚟嘅，點知響調查期間平次畀一班唔知名嘅人打，和葉重畀個班人帶走。平次響救和葉期間，發現咗原來和葉就係自己嘅初戀！

而阿笠博士出咗一題關於武藏坊弁慶嘅初戀嘅問題，而吉田步美諗到嘅答案竟然同單案件有關係！

後嚟佢地繼續查落去，查到源氏螢嘅阿頭真名叫西條。而柯南、平次、和葉、阿笠博士同埋灰原哀響玉龍寺暗地裹部署好，就等西條同平次決戰，從而拉到佢。柯南食藥短暫變返做新一，但就畀齋藤嘅徙弟砍傷。之後平次爬上屋頂，用茶咗毒藥嘅劍砍中西條。最後，柯南向刑警同小五郎大聲救助成功，西條畀人拉咗。

## 攷
爵士舞

**爵士舞**（）係喺廿世紀初美國發展出嚟嘅一種舞蹈，本身建基於非洲舞。爵士舞係一種追求愉快、活潑、有生氣嘅一種舞蹈。
舞踏

**暗黑舞踏**（；；英文：**Butoh**），簡稱**舞踏**，係源自二戰後嘅日本嘅一種舞蹈藝術。特徵係舞蹈員會用粉化到全身白色，然後跳出好慢嘅舞步，當中結合超現實嘅影像同氣氛。
莊鵑瑛

**莊鵑瑛**（）係臺灣唱作人，臺灣樂團「棉花糖」嘅主唱。因棉花糖樂團休緊團嘅關係，目前以個人演出為主。而家係環球音樂旗下女歌手。

## 出道經過
小球喺大學時期參加歌唱比賽嗰陣，俾當時擔任評審嘅沈聖哲發掘，喺2007年組成「棉花糖樂團」出道。「棉花糖」之所以叫棉花糖，係因為團長沈聖哲認為小球嘅歌聲被認為好似棉花糖一樣咁軟綿綿。

棉花糖樂團初期以街頭表演為主，曾經俾台灣網友評為「一世人一定要睇一次 Live 嘅樂團」，曾經受邀至亞洲各地演出。

## 職業生涯
### 2013年
小球喺棉花糖樂團成立六週年嘅時候宣佈休團。同年出版咗第一本書《28歲的小球，28道回憶料理》。

### 2014年
休息接近1年後，小球開始單飛發展，發行咗三隻EP，《嗨！我是小球！》、《交換身分》 同埋《一起走吧！》。

### 2016年
小球參加舞台劇「聖誕快樂」嘅演出。

### 2017年
小球擔任台灣著名導演魏德聖執導嘅電影「52Hz, I Love You」擔綱女主角，亦都加入咗環球音樂，發行咗第一隻個人CD—《星之所向》。小球喺10月29號喺香港Music Zone舉辦咗一場個人演唱會，吸引咗唔少歌迷參加。

### 2018年
小球發行咗第二隻個人CD—《巴斯特耳朵》，同埋第一本繪本《真實世界》。

### 2020年
小球開咗一個 Podcast 頻道《球之不得》https://podcasts.google.com/feed/aHR0cHM6Ly9hbmNob3IuZm0vcy8yZGYxNThiMC9wb2RjYXN0L3Jzcw==https://podcasts.apple.com/tw/podcast/%E7%90%83%E4%B9%8B%E4%B8%8D%E5%BE%97/id1525172646，同大家分享佢嘅生活經驗，亦都邀請唔同嘉賓一齊傾計，分享佢哋嘅生活。

## 音樂作品
### EP

### 專輯

## 戲劇作品
### 舞台劇
* 2014年作品《聖誕快樂》（12/4首演，12/28最終場，共16場。演員介紹連結）

### 短片
* 2012年《（不再）平凡的幸福》反核短片。鄭有傑執導。

### 戲劇

### 電影

## 出版作品

## Podcast作品
### 第一季

### 第二季 星座543

### 第三季 尋星計劃

### 第四季 聊聊人類圖

## 參考

## 出面網頁
* 
* 
*
阿達·尤納斯

**阿達·尤納斯**（，或譯成**約納特**，）係以色列化學家，該國首名女人攞諾貝爾獎。

## 個人榮譽
* 諾貝爾化學獎（2009年）
* 香港城市大學榮譽理學博士（2016年）
* 澳門大學榮譽理學博士（2017年宣佈、2018年頒發）

## 攷

類:諾貝爾化學獎得主
類:澳門大學榮譽博士
類:香港城市大學榮譽博士
類:以色列人
塞爾日·阿羅什

**塞爾日‧阿羅什**（，）係法國物理學家。

## 個人榮譽
* 諾貝爾物理學獎（2012年）
* 香港城市大學榮譽理學博士（2017年）

## 攷

類:法國物理學家
類:諾貝爾物理學獎得主
類:香港城市大學榮譽博士
保德郡王

**保德郡王**係中國古代一個封爵。

## 元朝
元朝諸王第六等級封號之一，為龜紐銀印王。
*帖木兒，天曆二年（1329年）五月戊午封為保德郡王。

## 大明
*保德王朱璟𧇦，韓端王朱朗錡嫡四仔，萬曆四年（1576年）封。廿年（1592年）薨，冇仔，封號削除。

## 參考
*《元史》

類:貴族
類:爵位
類:大明
類:大元
巴雷克塔赫河

**巴雷克塔赫河**係俄羅斯一條河，由薩哈共和國負責管轄，河道全長205公里，流域面積約4,110平方公里，發源自科捷利內河，最終注入西伯利亞海。
903號訪

**903號訪**（）係香港商業電台叱咤903嘅節目，連埋廣告每集係六十分鐘。主持係方俊傑。響2020年6月6號起星期六晚上七點至八點播放。

「903號訪」係「903號房」嘅諧音。

## 播放時間
*2020年6月6號至2021年3月27號：逢星期六晚上七點至八點播出
**2021年2月13號，節目暫停播出，改播《My當奴》。

## 每集主題

## 參考


## 出面網頁
*903號訪重溫網頁
*903格 - 903號訪

|-
|width=30% align=center|**上一節目**聽𠵱啲Music
|width=40% align=center|**903號訪**2020年6月6號－2021年3月27號(19:00-20:00)
|width=30% align=center|**下一節目**情歌萬歲
東京事變

**東京事變**（日文：東京事変，英文：Tokyo Incidents／Incidents Tokyo）係日本一個好出名嘅樂隊，依家嘅成員有椎名林檎（主唱）、浮雲（彈結他）、龜田誠治（彈貝斯）、刄田綴色（打鼓）同埋伊澤一葉（彈鋼琴兼結他）。樂團響2003年成立，2012年解散，但響2020年復出。

## 歷史
東京事變響2003年成立，當時嘅成員有椎名林檎（主唱）、龜田誠治（彈貝斯）、晝海幹音（彈結他）、刄田綴色（打鼓）同埋H是都M（彈鋼琴兼結他）。但係由於H是都M冇辦法同一時間響「PE'Z」同「東京事變」兩個樂隊之間，所以佢響2004年退出東京事變，臨走之前，佢介紹咗伊澤一葉過嚟頂佢個位。但響嗰陣時，彈結他嘅晝海幹音突然退出。好彩椎名林檎搵到同佢之前同佢合作過嘅浮雲加入東京事變。所以，爾個時期嘅東京事變就畀人叫做「第二期東京事變」。

東京事變響2012年突然之間解散。但響2020年1月1號（即係八年之後）宣佈復出，推出新歌《選ばれざる國民》，重計劃搞巡演。

## 攷
殘差同誤差

喺統計學同機械學習等領域，**殘差**同**誤差**係兩個相近嘅概念。喺嚴格用詞上，**殘差**係指一個數學模型做預測嗰陣個預測數值同實際數值爭幾遠，而**誤差**就係指一個實際數值同「真實」數值差幾遠，或者觀察到嘅值同預期值差幾遠。譬如依家統計師睇住手上嘅數據，數據入便有一拃事前量度到嘅數值，原則上任何量度方法都會有失誤，度到嘅值同「真實」嘅值梗有些少出入，呢個差異就係誤差。而跟住統計師用數據做迴歸分析得到模型，呢個迴歸模型能夠對現象作出預測，但模型一樣冇完美，模型嘅預測同最後出嘅值都會有些微出入，呢個差異就係殘差。

殘差同誤差嘅概念，迴歸模型成日用到，相關嘅統計模型技術—例如係結構方程模型—亦會講到。而呢啲統計模型對於心理學、經濟學同其他社會科學都好有用。

## 基本概念

喺統計學，**誤差**同**殘差**都係用嚟衡量觀察到嘅數值同某啲值之間嘅差異。不過兩者概念上有分別，抽象化啲講：
* **誤差**（）係指觀察值同「真實」數值之間爭幾遠。真實數值一般假設係存在喺總體入面嘅，但由於總體通常都無法完全觀察所以理論上觀察值梗會存在誤差，而誤差係理論數值，嚴格嚟講無法直接知道或觀察。
* **殘差**（）係指觀察值同「模型估計出嚟嘅值」之間爭幾遠。由於模型估計值係根據樣本數據計出嚟嘅，所以殘差可以直接計算同觀察。
簡單啲講：
* 誤差 = 觀察值 − 真實值（不可觀察）
* 殘差 = 觀察值 − 估計值（可觀察）
假設依家有個統計師想估計全港男性嘅身高平均值，**全港男性身高**是為單變量分佈（得一個變數嘅概率分佈）而由於睇晒每個香港男人嘅身高會消耗好多人力物力，統計師只可以搵個樣本返嚟，例如 5,000 個香港男人，量度樣本嘅平均身高。喺呢個情境下：
*對於每一個樣本個體，如果知道佢身高同總體（全港男性）平均身高之間嘅差距（譬如係 5 厘米），呢個差距就係一個**誤差**。但係由於統計師唔知全港男性嘅真實平均身高，所以呢啲誤差無法直接知道。
*統計師按數據估計身高嘅分佈，對於每一個樣本個體計「根據個模型，估計佢生得幾高」，估計值同個人身高之間嘅差距，就係一個**殘差**，係可觀察嘅。
基於樣本平均值嘅定義，樣本所有個體嘅殘差嘅總和一定係零，所以殘差之間唔係獨立嘅。相比之下統計誤差係彼此獨立嘅而樣本個體嘅誤差加埋一齊一般唔會係零。

喺呢個定義下，標準誤差並算係誤差值嘅一種，只係概念上有啲似「大致估計誤差會有幾大」。

## 數學形式

假設個總體跟從常態分佈 N，個分佈嘅平均值係 \mu 標準差係 \sigma，呢兩個數值冇得直接觀察，而啲觀察值 X_1, \dots, X_n 係彼此獨立噉抽出嚟嘅，可以寫成：
:X_1, \dots, X_n \sim N\left(\mu, \sigma^2\right)
而呢組數據嘅樣本平均數（\overline{X}）為：
:\overline{X}={X_1 + \cdots + X_n \over n}
呢個樣本平均數本身都係隨機變數，而且佢都跟從常態分佈：
:\overline{X} \sim N \left(\mu, \frac {\sigma^2} n \right)

喺呢個框架底下，誤差定義係：
:e_i = X_i - \mu，呢啲誤差期望值係 0 。
**殘差**係：
:r_i = X_i - \overline{X}，即係觀察值同樣本平均數之間嘅差距。

誤差平方和除以 \sigma^2 會跟隨卡方分佈，自由度係 *n*：
:\frac 1 {\sigma^2}\sum_{i=1}^n e_i^2\sim\chi^2_n
但係因為 \mu（總體嘅平均值）不可知，所以呢個誤差平方和實際上係冇辦法觀察到嘅。相反，殘差平方和係可以計到嘅。而將佢除以 \sigma^2 之後，跟隨自由度為 (*n* - 1) 嘅卡方分佈：
:\frac 1 {\sigma^2} \sum_{i=1}^n r_i^2 \sim \chi^2_{n-1}

呢個由 *n* 同 (*n* - 1) 自由度之間嘅差距，就係貝塞爾修正嘅來源。統計師估計變異數而唔知道總體嘅平均數同變異數嗰時，必須作出呢個修正。如果總體平均數已知，噉就唔需要修正。

## 模型檢驗

喺統計上，殘差同誤差帶有唔少有用嘅資訊。統計師評估統計模型嗰陣，好多時都會留意個模型嘅殘差特性。假設依家行線性迴歸分析，正常嚟講會假設：
*殘差嘅總和係 0（\sum r_i = 0）。
*殘差應該係隨機分佈（冇明顯規律）嘅。
*假如假設係正確，**殘差圖**應該呈現隨機散佈嘅狀態。
假如建立咗模型之後，實際嘅殘差違反以上嘅假設，通常表示個模型有異常。以下係幾種常見嘅殘差異常情況：
*殘差隨預測值增加：若果喺殘差圖中，殘差隨住預測值上升或下降，代表模型出現異分散性，誤差項嘅變異數唔一致。
*曲線形殘差：若果殘差呈現非線性圖案，代表模型冇捕捉到實際數據內有嘅非線性關係，應考慮同個模型落非線性嘅項。
*過適相關問題：喺過適嘅模型入面，模型盡量貼近訓練數據，連啲冇意義嘅雜音都學埋，導致殘差非常細。不過呢啲「靚」殘差只係針對訓練數據，統計師一叫個模型對新數據做預測殘差就變到好大。如果將殘差圖攞出嚟睇，可能會發現殘差冇乜隨機性、出現唔自然嘅圖案（例如過度平滑、週期性起伏），表示模型捕捉咗數據入面一啲冇意義嘅細節。
除咗線性迴歸之外，用方差分析等方法造嘅模型，都可以靠住分析殘差嚟檢驗個模型有冇景轟。

## 再睇
*統計模型
*標準誤差
*誤差傳播
*量度誤差模型：假想有個迴歸模型，佢喺個模型中考慮埋啲自變數嘅量度誤差，噉就算係一個量度誤差模型。

## 註釋

## 來源

## 文獻
畀有志攻讀統計學嘅學生睇嘅文獻：
*Elnazali, M. M., Salem, A. A., & Elghazali, T. A. (2024). Detecting overfitting by examining residuals in autoregressive models (PDF)，篇文講點樣運用殘差嚟判斷手上嘅統計模型有冇過適嘅問題。亦可以睇睇自迴歸模型嘅概念。

## 拎
*
*迴歸分析中嘅過適，The Analysis Factor
*殘差分析，GeeksForGeeks
Delta 法則

**Delta 法則**（**delta rule**）喺機械學習上係一種用嚟計一部感知機啲權重值要點樣調整嘅方法，係反向傳播算法嘅一個特殊例子。喺得到誤差函數（error function）之後，就可以計柞 w 要點調整，即係以下呢條算式嚟計出每個權重值 w_{ij} 要點樣按誤差變：

:w_{ij}(t + 1) = w_{ij}(t) + \eta\frac{\partial E(X)}{\partial w_{ij}}；[4] 當中

*w_{ij}(n) 係指喺時間點 n 嘅權重值 w_{ij}；
*\eta 係學習率（learning rate）；
*E(X) 係個誤差，反映咗喺個個案入面個神經網絡俾嘅輸出同正確輸出差幾遠；
*\frac{\partial E(X)}{\partial w_{ij}} 係 E(X) 隨住 w_{ij} 嘅偏導數（partial derivative）。

如果一個以電腦程式寫嘅人工神經網絡跟呢條式（或者係類似嘅式）嚟行嘅話，佢喺計完每一個個案之後，都會計出佢裏面嘅權重值要點樣改變，並且將呢個「每個權重應該要點變」嘅訊息傳返去個網絡嗰度。而每次有個權重值改變嗰陣，佢嘅改變幅度會同「誤差值」有一定嘅關係，而且佢對計個輸出嘅參與愈大，佢嘅改變幅度會愈大－個神經網絡會一路計個案一路變，變到誤差值愈嚟愈接近零為止。

## 睇埋
*感知機
*反向傳播算法

## 參考資料
誤差函數

**誤差函數**（**error function**）喺機械學習上指一個表達誤差（error）由邊啲變數同常數話事嘅函數（function）。佢嘅定義如下：

:\operatorname{erf} z = \frac{2}{\sqrt\pi}\int_0^z e^{-t^2}\,dt.
偏導數

一個包含多個自變數嘅函數嘅**偏導數**（**partial derivative**）係指個函數隨其中一個變數嘅導數，當第啲變數做常數。

## 定義
設U為一開區間而且函數f:U \to \R ，f嘅偏微分於變量x_i，於點a:(a_1,a_2,... a_i,...,a_n)\in U嘅偏導數定義為：
\frac{\partial}{\partial x_i}f(a_1,a_2,...,a_i,...,a_n)=\lim_{\Delta x_i\to 0}\frac{f(a_1,a_2,...,a_i+\Delta x_i,...,a_n)-f(a_1,a_2,...,a_i,...,a_n)}{\Delta x_i}

## 例子
假設有一個兩個變量嘅函數 z=x^2+xy+y^2 。

當 y 係常數，得到 \frac{\partial z}{\partial x}=2x+y 。

當 x 係常數，得到 \frac{\partial z}{\partial y}=2y+x 。

## 應用
### 微分幾何

喺微分幾何入面，偏導數可以用嚟定義咩係流形上面嘅向量，或者咁講：偏導數就係向量。

## 參考
*https://www.mathsisfun.com/calculus/derivatives-partial.html
測地學

**測地學**（**Geodesy**），又叫**大地測量學**，係地球物理學嘅分支學科，研究測量同描繪地球形狀同引力場。
地球物理學

**地球物理學**（**Geophysics**）係地球科學同物理學嘅交叉學科，研究地球嘅物理特性。
生物物理學

**生物物理學**（**Biophysics**）係一門跨學科嘅科學，佢採用物理學裏面傳統嘅方法同埋手段，去研究生物嘅現象。生物物理學覆蓋生物組織嘅所有層次，由分子去到成個生物體再到成個族群。生物物理學嘅研究同生物化學、分子生物學、物理化學、生理學、納米科技、生物工程、運算生物學、生物力學、發育生物學同系統生物學有好大嘅交集。

生物物理學呢個詞語最初喺1892年由 Karl Pearson 提出。而喺學術界，生物物理學呢個詞係講緊研究生物系統中嘅物理量（例如電流、溫度、應力、熵）。其他生物科學領域，例如分子生物學、細胞生物學、化學生物學同生物化學，都有研究生物體嘅生物物理特性。

## 簡介
分子生物物理學通常處理嘅生物學問題同生物化學同分子生物學好似。大家都係致力於尋找生物分子現象背後嘅物理基礎。呢個領域嘅科學家進行研究，關注細胞內各個系統之間嘅相互作用，包括DNA、RNA同埋蛋白質生物合成之間嘅相互作用，以及呢啲相互作用係點解會被調節。為了解答呢啲問題，科學家用咗好多唔同嘅技術。

螢光影像技術、電子顯微鏡、X射線晶體學、核磁共振光譜學、原子力顯微鏡同埋用X射線同中子（SAXS/SANS）去做小角度散射（SAS）等等技術，通常都會用嚟睇生物學上重要嘅結構。蛋白質動力學可以用中子自旋回波光譜學嚟觀察。構型上嘅變化可以用雙極化干涉儀、環形二色性、小角度散射同埋中子自旋回波光譜等技術嚟測量。用光學鉗或者原子力顯微鏡可以直接操控分子，亦都可以用嚟監測力同距離都喺納米尺度發生嘅生物事件。分子生物物理學家通常將複雜嘅生物事件睇作為互動實體嘅系統，而佢地係可以用統計力學、熱力學同化學動力學嚟理解。透過由多種唔同嘅學科入面汲取知識同實驗技術，生物物理學家通常可以直接觀察、建立模型、操控一個分子或者分子複合物嘅結構同互動。

除咗傳統生物物理學嘅議題，例如結構生物學或酶動力學，現代生物物理學包含非常廣泛嘅研究範圍，由實驗和理論工具所牽涉，包括生物電子學同量子生物學。生物物理學家愈來愈多地應用從物理學、數學同統計學中獲得嘅模型同實驗技術去研究更大嘅系統，例如組織、器官、人口同生態系統。生物物理模型廣泛應用喺單一神經元嘅電傳導研究，以及組織同成個大腦嘅神經迴路分析。

## 參考
礦物學

**礦物學**（**Mineralogy**）係地質學嘅分支學科，研究礦物嘅物理、化學性質同埋地理分佈。
ØMI

**ØMI**（，），原名**登坂廣臣**（とさか ひろおみ TOSAKA HIROOMI），東京都出世，係日本男樂團J Soul Brothers嘅第三代成員。如果係以自己個人名義做嘢嘅時候會用「HIROOMI TOSAKA」爾個名。

有時候，佢會幫其他藝人作詞，就好似日本另外一個男團CRAZYBOY嘅『NEOTOKYO EP』，都係由佢作詞。

## 經歷
登坂廣臣細個本身係想做飛髮師傅，所以佢讀上窪田理容美容専業學校，畢業之後出嚟做飛髮師傅，但係做咗半年就辭職，之後走去做衫。響2010年佢參加選藝節目VOCAL BATTLE AUDITION 2，最後合格，畀編入J Soul Brothers。響考試嘅時候，佢曾經畀人話「經驗值係0」。

佢有一個家姐。佢響樂團入面至老友個嗰就係岩田剛典，試過一齊去拉斯維加斯度玩。

同岩田剛典一樣，佢嘅髮型係日本當今後生仔模仿嘅對象之一。

## 攷
自然地理

**自然地理**（**Physical geography**）係地理學嘅分支學科，研究自然環境嘅形式同埋活動，同人文地理相對。
氣旋

**氣旋**（）係中心位置氣壓低嘅氣團形成嘅旋渦。氣旋規模可以好大，譬如熱帶氣旋同埋溫帶氣旋；亦可以比較細，譬如龍捲風。
行雷閃電

**行雷閃電**（**thunderstorm**），又叫**雷暴**，係出現行雷同閃電嘅天氣現象，好多時夾雜住落雨（**雷雨**）或者落雪（**雷雪**）。
晶體學

**晶體學**（**Crystallography**），又叫**結晶學**，係地質學嘅分支學科，研究晶體原子排列嘅性質。
電解

**電解**（**Electrolysis**）係用電喺陰極同陽極引發氧化還原反應嘅化學過程。喺陽極一般係被還原，陰極一般係被氧化。
慣性

**慣性**（；）喺物理學入面指物體「抗拒自身速度被改變」嘅特性，速率同方向都係傾向「抗拒改變」嘅。牛頓第一定律有詳細描述慣性。依條定律講，冇外力作用嘅時候，一嚿物體會保持靜止或者以恆定速度直線噉郁動。慣性係所有物體都有嘅屬性，無論佢哋係靜止定郁緊，佢哋都傾向會保持依個狀態，除非有外力施落去，例如摩擦力、重力或者人為推動呀噉。

## 慣性質量

慣性同質量息息相關。一嚿物體嘅質量越大，佢嘅慣性就越大。即係話，質量越大嘅物體就越難改變佢嘅郁動狀態。當人推郁一架靜止嘅車或者用腳踢一個足球，會發現要推郁一架車比較困難，噉係因為汽車質量大，慣性亦都大。

喺日常生活當中，慣性嘅例子周圍都搵得到。想像有個人坐住一架行駛緊嘅巴士，如果巴士突然急煞車，個人會因為慣性而向前傾。又例如，一個郁緊嘅足球會因為同地面有摩擦力而慢慢停低。如果冇咗摩擦力，個波將會無限噉向前郁，直到有外力干預為止。

## 歷史發展

慣性嘅概念可以追溯到古代哲學家同科學家。例如亞里士多德認為物體要保持運動必須不斷受到外力推動。不過後來伽利略發現，其實物體只係因為摩擦力先會減慢同停止，佢指出冇摩擦力嗰時，物體會保持恆定嘅速度直線運動。艾碩·牛頓根據伽利略嘅發現，開展佢嘅牛頓運動定律，當中慣性仲係牛頓第一定律嘅核心概念。

慣性唔只係理論物理概念，仲對工程領域有重大影響。例如航天工程，要設計衛星同飛船時，設計師要諗埋慣性同質量嘅關係，確保衛星可以喺太空裡便自動保持軌道運行。而且慣性係研究嘅撞擊一個重要因素：撞車嗰陣啲物體會因為慣性而保持郁動方向，導致撞擊嗰股力加劇。

## 睇埋
*經典力學

## 參考
* 牛頓，《自然哲學嘅數學原理》，1687年。
* Mittell, J. (2006). Narrative complexity in contemporary American television. *The velvet light trap*, 58(1), 29-40.
* Inertia. *Merriam Webster Online*.
北方森林

**北方森林**（**taiga**），又叫**北方針葉林**，係指北緯約莫50到70度嗰一帶嘅森林，橫跨美國阿拉斯加、加拿大、瑞典、芬蘭、挪威同俄羅斯，環繞地球成個圈，入面多數都係松柏門嘅針葉植物。佢係全世界面積最大嘅生物群系。
磅重磅

**磅重磅**（），簡稱**磅**，係磅重嘅架撐，可以測量一樣嘢嘅重量同質量。

古時嘅磅主要靠槓桿原理去磅重，現代就多數用電子磅。

## 嗌法
磅重磅嘅英文名叫 **weighing scale**。
## 睇埋
*稱
*天平
多層感知機

**多層感知機**（**multilayer perceptron**，**MLP**）係前饋神經網絡嘅一種，一般指有*隱藏層*（hidden layer）嘅感知機。
人工神經網絡修剪

**修剪法**（**pruning**）喺人工神經網絡上係一樣喺個網絡做完學習之後可能會做嘅一樣工作，指喺做完訓練之後，刪除個網絡嘅部份細胞，用意在於減低電腦嘅運算負擔：原則上，一個人工神經網絡當中可以有一啲細胞係多餘嘅，d(\text{output}) / d(t) 數值細（t 係嗰粒細胞嘅啟動值），用字面講就係「嗰粒細胞嘅啟動值對成個網絡嘅輸出值冇大影響」；因為噉，喺做完訓練之後，有唔少人工神經網絡嘅設計者會用修剪法，刪除啲對整體輸出影響唔大嘅人工神經細胞。

一個簡單嘅做法如下：
#Foreach 細胞，評估粒細胞有幾重要（例：試吓將佢刪除，並且睇吓刪除咗會對個網絡嘅預測能力造成乜嘢影響）；
#按量度重要性嘅指標，將細胞分高低；
#將重要性最低嗰粒細胞刪除；
#按某啲條件決定係咪要返去步驟 1 嗰度。

喺實際應用上，修剪法能夠減低部電腦嘅運算負荷。

## 攷

## 註釋
直覺

**直覺**（ | ）係指唔使有意識噉思考得到知識嘅認知功能。

## 睇埋
*一型過程
*決策
*學習曲線
名偵探柯南：銀翼魔術師

**名偵探柯南之銀翼魔術師**（，）係名偵探柯南第八部劇場版，片長108分鐘，由山本泰一郎執導、古內一成編劇，主題曲係由愛內里菜唱嘅Dream×Dream，響2004年4月17號上映，票房有28億。

## 故仔大綱
有一日，毛利小五郎接到日本出名舞台劇演員牧樹里嘅委託，牧樹里話佢收到怪盜基德嘅信封，信嘅大概意思係基德要偷走牧樹里會響表演上面展出嘅藍寶石「命運的寶石」。柯南估到基德會扮做某個人入場去偷寶石，所以佢匿響一二角，睇實藍寶石。爾個時候，一個古怪人物出現。個嗰人就係工藤新一（基德扮嘅）！柯南好嬲，但又唔可以出聲，驚畀人發現自己身體因為食藥而變細爾回事，所以柯南睇實爾個假新一。就係差唔多完場嘅時候，柯南發覺假新一唔見咗，隨即追上去，但係畀佢走咗佬。

不過出人意表咁，「命運的寶石」竟然冇畀基德偷走。所以牧樹里為咗多謝小五郎，請佢去一齊北海道函館嘅別墅到度假，同行嘅重有牧樹里同一班演員。估唔到，原來基德係想響飛機上面落手偷走寶石！但係就響同一時間，牧樹里畀人殺咗，就連飛機駕駛員都因為受到影響而昏迷！

## 攷
黃玉

**黃玉**（**Topaz**），俗稱**黃寶石**，係種矽酸鹽礦物，含有鋁同氟元素，有啲會帶淡黃色，亦有啲會帶第啲色水。
假科學

**假科學**（；參見），粵港地區嘅中文入便又名**偽科學**，係指一啲望落似科學理論，但查實並唔乎合科學理論嘅定義嘅嘢，例如係冇可否證性嘅精神分析理論，就成日俾人話係假科學。真正嘅科學要有證據、有實驗，可以畀人質疑、推翻，錯就認，改過再嚟。 但偽科學就掉反轉，先講結論，後搵理由，信就信，唔信就話你未開竅。

## 睇埋
*科學
*可否證
地下拳

《**地下拳**》（英文：**Unleashed**）係2020年上畫嘅港產片，由李璨琛、盧惠光、王敏奕、徐天佑、孫振峰、鄭子平主演，郭家禧、郭逸材執導。套戲用地下拳手做題材。

## 角色
*李璨琛 飾 白樂
*盧惠光 飾 車德博
*王敏奕 飾 林幼芙
*孫振峰 飾 霍傑
*鄭子平 飾 仇立

## 出面網頁
*
熟女愛漫遊

《**熟女愛漫遊**》（英文：**Lost and Found in Tokyo**）係2020年上畫嘅港產片，由衛詩雅、唐禹哲、周俊偉、周祉君、李任燊、丁小龍、林兆霞、陳逸寧、陳鳳主演，蔡潔鈴執導。套戲講女主角去東京治療情傷嘅經歷。

## 出面網頁
*
死因無可疑

《**死因無可疑**》（英文：**Declared Legally Dead**）係2020年上畫嘅港產片，由黃秋生、林嘉欣、陳家樂、湯怡、廖啟智、歐陽偉豪、歐錦棠、馮素波、鄧建明主演，袁劍偉執導。套戲環繞一單懷疑係詐取保險金嘅兇案。

## 演員表
*黃秋生 飾 朱重德
*林嘉欣 飾 沈子玲
*陳家樂 飾 葉永信
*湯怡 飾 文惠儀
*廖啟智 飾 甘清石
*歐陽偉豪 飾 張健科
*歐錦棠 飾 蔣雷
*馮素波 飾 鄭校長
*鄧建明 飾 賭場負責人
*冼業鏗 飾 葛少傑
*火火 飾 鍾國偉
*周家怡 飾 歐麗珊
*龔慈恩 飾 葉永信阿媽
*蘇逴殷 飾 警務人員

## 出面網頁
*
虞書欣

**虞書欣**（，，，），係中國嘅女演員同埋歌手，亦係組合THE9成員，喺上海出世。

## 出面網頁
* 
* 
*
今晚趁熱食

《**今晚趁熱食**》（***Tonight's Menu***）係香港電視娛樂製作嘅飲食同娛樂新聞節目，由陳嘉倩、強尼、陳安立、李昭南、羅沛琪、沈殷怡、蔡宛珊、陳子豐、黃奕晨、王頌茵、英健朗、余逸思、朱晉傑、廖嘉輝、蔡寶欣、李建邦、文桂琪、王凌燕主持，2020年6月8號到10月23號逢禮拜一到五19:30-20:00喺ViuTV播，由9月21號到10月9號（第76-90集）改為19:30-19:55播（實際節目時長由大約23分鐘縮短到大約20分鐘）。

節目主要用飲食做主題，推介特色餐廳同埋食譜，又會示範點樣煮。而節目尾聲亦有《三分鐘熱度》環節會報道娛樂新聞，承繼返之前同一時段播嘅《十五分鐘熱度》嘅角色。

節目同亞洲電視節目《香港有飯開》有啲相似。

## 主持陣容
*廠景直播主持：陳嘉倩、強尼、陳安立、羅沛琪、蔡宛珊、朱晉傑、沈殷怡、陳子豐、王頌茵、虞逸峯
*外景片段主持：李昭南、黃奕晨、英健朗、余逸思、蔡寶欣、李建邦、張殷慈、陳郁憲。
*外聘外景片段主持（M17主播）：劉祖怡Joey、小白Snow、劉海琦Heidi、卡蜜拉Camilla、梁小恩、Joanne、Cherry、陸盈盈Venus、卓淑貞Hannah、霍嘉恩Gracey、張嘉徽Kathy、葉梓嵐。
*娛樂新聞主播：廖嘉輝、文桂琪、王凌燕

其中廠景直播主持隨住唔同階段有唔同安排：
*第1到25集採用一至兩位主要主持（陳嘉倩搭配強尼或陳安立，或者得強尼一位）加三位次要主持嘅模式。
*第26到60集固定兩位主要主持，一男（強尼或陳安立）一女（陳嘉倩、羅沛琪（第35集起）、沈殷怡（第48集起）或蔡宛珊（第49集起）），而第二節會出現最多兩位次要主持。
*第61集開始固定三位主持（禮拜五兩位），平起平坐唔分主次。

## 節目環節
### 第1到25集

### 第26到60集
因應7月中旬武漢肺炎香港疫情第三波爆發，由第26集開始，節目環節有改動，第一節改做類似《今日疫情》形式嘅環節「疫情速遞」，包括街訪同專家訪談。

另外第二節唔定期播出環節包括：「著數推介」、「突擊巡舖」、「新老店巡禮」、「外賣精選」同埋「相機先食」。

### 第61到100集
隨住疫情逐漸放緩，「疫情速遞」環節時間縮短，唔再請嘉賓訪談，同時再引入一啲新環節，以預錄片段為主。另外，節目無再話自己係「現場直播」。第71集開始取消咗外景主持。

唔定期播出環節包括「著數推介」、「突擊巡舖」、「新老店巡禮」、「行山食乜好」、「相機先食」同埋「人情料理」。

## 每集一覽
### 第1—25集

### 第26—60集

### 第61—70集

### 第71—100集

## 播緊嘅環節
### 固定環節
#### 「素食有fun素」（逢禮拜一）
示範製作素食料理。由余逸思主持、素食達人陳浩然做主廚，由第61集開始播出。
同之前嘅「素食星期一」環節一樣都係介紹素食，不過唔係介紹店舖。

#### 「食物拼一拼」（逢禮拜二）
比較來自三個由唔同地區買返嚟嘅同一款食物，由試食專員按照食物嘅味道、賣相同埋價錢等，比拼邊一款勝出。試食專員由三位廠景直播主持兼任，第28集起無廠景主持，由呢過節目班底嘅其他兩位主做試食專員。第62集起改做外景環節，由朱晉傑一個人固定主持。

#### 「全部都係雞」（逢禮拜二）
介紹用雞做主要食材嘅料理。由黃奕晨主持，譚凱倫做主廚。由第62集開始播出。

#### 「教你煮fusion」（逢禮拜三）
由虞逸峯主持，廚藝導師Celia Chan示範將唔同國家嘅美食融為一體嘅「融合菜」料理。由第63集開始播出，承接之前嘅「教你食好嘢」環節。

#### 「外賣精選」（逢禮拜四）
係因應疫情夜晚食群肆無得營業而增加嘅環節，推薦外賣美食。由第36集開始唔定期播出，第64集起改為逄星期四播出。
由第56集起，推介專員會同嘉賓一齊試食評鑑。

#### 「煮要喺屋企」（逢禮拜四）
介紹日常嘅住家菜。由蔡寶欣主持，梁業示範烹調。由第64集開始播出。

#### 「星色味俱全」（逢禮拜五）
請嘉賓上嚟錄影廠做訪問，到最後嘉賓要答主持一條刁鑽問題，如果揀唔答，就要喺鏡頭面前食一樣由節目組預先準備而嘉賓唔鍾意食嘅嘢。（第75集變咗成喺外景場地預錄嘅訪問，亦無咗答問題嘅環節。）

#### 「調教你個胃」（逢禮拜五）
介紹用3種食材、10分鐘可以製作成嘅住家菜色。由王頌茵主持，梁祖堯示範製作。由第65集開始播出。

### 唔定時播出嘅環節
#### 「著數推介」
介紹正在推出優惠嘅食店，原本逢禮拜三播出，第23集後暫停之後唔定時播出。

#### 「突擊巡舖」
突擊各區標榜高質食物嘅專門店。逢禮拜四播出，第24集之後唔定時播出。

#### 「新老店巡禮」
介紹有相當經營歲月、或者係老字號品牌嘅食店，逢禮拜五播出。第25集之後暫停，由第52集開始唔定時播出。

#### 「行山食乜好」
由第71集開始播出。

#### 「相機先食」
由第42集開始唔定時播出，介紹環境同埋菜色都係打卡唔可以錯過嘅食店。

#### 「人情料理」
由第73集開始播出，介紹著名廚師背後嘅理念同埋故事。

## 暫停環節
### 「素食星期一」（逢禮拜一）
介紹素食店舖。

第1到21集喺節目嘅第一節播出，第26集改喺第二節播出，第26集之後暫停。

### 「美味攻略」（逢禮拜一）
廠景直播示範點樣運用調味秘方，令製作嚟嘅餸菜質素大大提升。

第1到21集喺節目嘅第二節播出，第26集暫停，第31集改喺第二節播出，第31集之後暫停。

### 「食店呢分鐘」（逢禮拜二）
用外景直播方式介紹特色食店。第2集開始喺節目嘅第一節播出，第22集之後暫停。

### 「教你食好嘢」（逢禮拜三）
廠景直播，介紹普通人唔識但係好好食嘅食材，由廚藝導師Celia Chan揀一種菜色烹調去教點樣運用。

第3集開始喺節目嘅第二節播出，第58集之後暫停。

### 『藝人「蕾」台嘉賓』（逢禮拜四）
參賽者製作唔同嘅菜色比拼廚藝，交畀廠景直播嘅評判評分，咁多集最高分嘅兩位參賽者會入決賽比拼。

第4集開始喺節目嘅第二節播出，第29集之後暫停。

### 「零食神開箱」（逢禮拜一至三）
由李建邦主持，喺廠景介紹特色零食畀其他主持試食同埋評估售價。

第61集開始喺節目嘅第二節播出，第73集之後暫停。

### 「真人大測試」
一日三餐按照餐單進食，對比測試前後嘅結果。測試第一日同最後一日測試者都會喺廠景直播出鏡，其餘日子就通過視像通話出鏡。

第1集開始喺節目嘅第一節播出，第26集之後暫停。

## 註

## 參考

## 出面網頁
*ViuTV：今晚趁熱食

## 電視節目變遷
雷朋三世

**雷朋三世**（；）係日本漫畫家加藤一彥嘅作品，用偷嘢做題材，1967年到1969年喺雙葉社旗下嘅漫畫雜誌《漫畫ACTION》連載，後嚟畀人改編做動畫、電影、小說、舞台劇、Game等等。後嚟出過新版。

香港嘅正式譯名叫做雷朋三世，而台灣就譯做魯邦三世。大陸嘅譯名就照抄台灣。

另外，加藤一彥經常同宮崎駿同埋青山剛昌合作，宮崎駿曾經執導過雷朋三世，而青山剛昌就經常同加藤一彥搞合作漫畫或者電影，就好似雷朋三世VS名偵探柯南 THE MOVIE。

## 故仔大綱
故仔嘅主角叫做雷朋三世，係世界出名神偷亞森·雷朋個孫，所以佢繼承咗爺爺嘅所有招數，變成世界有名嘅神偷。佢嘅拍檔有居合道高手石川五右衛門、歐亞混血女神偷峰不二子同埋神槍手次元大介。呢四個人合作無間，幾乎全世界咩嘢地方都去偷過。

有一個專門對付爾班人嘅差佬，佢叫做錢形幸一，係錢形平次個孫。佢繼承爺爺嘅遺詔，一直都好想拉到佢哋，但係佢一直都拉唔到。

### 角色

## 原作

## 攷

## 拎
* 雷朋三世 PART4
畔溪酒家

**畔溪酒家**（），又叫**畔溪海鮮酒家**，而家叫**畔溪尚粵館**（），係香港嘅一間酒樓。佢曾經喺九龍九龍塘聯合道322號1樓，喺1981年開張，已經喺2010年12月底執笠，原因係嗰度座大廈清拆重建，納入香港浸信會醫院範圍。之後佢喺2011年喺將軍澳坑口東港城再開過，改名「畔溪尚粵館」，經營至而家。

舊畔溪酒家鄰近香港電視台同電台嘅集中地廣播道，所以吸引好多附近做嘢嘅藝人幫襯，被譽為「明星食堂」，出名宴會包括周潤發同余安安嘅婚宴、萬梓良劇集收視高嘅慶功宴、張國榮宴客同埋梅艷芳幫阿媽擺大壽。

另外，畔溪酒家亦曾經係聯合道嘅其中一個地標，嗰時搭小巴去浸會醫院同浸會大學喺嗰度落車，都要嗌聲「畔溪有落！」通知司機停站。

## 參考
雷朋三世角色一覽

爾版係講響漫畫雷朋三世出過場嘅角色。

## 主要角色
### 雷朋三世同佢嘅拍檔
* **雷朋三世**（ルパン三世／ルパンさんせい Arsène Lupin III）
: 配音：山田康雄／古川登志夫／栗田貫一（日本）；石班瑜／林協忠／劉傑／孫誠（台灣）；梁政平／關令翹／李家傑（香港）
: 係日本出名嘅神偷，世界有名神偷亞森雷朋個孫，繼承咗爺爺所有嘅偷嘢招數。柔軟度好高，行起路上嚟係可以冇聲，可以好快咁變裝，幾乎冇嘢係佢偷唔到，變臉、變聲、走佬、呃人等等都好高超。好叻玩欖球、煮嘢、交際舞同埋拳擊。對於女人好着迷，特別係**峰不二子**。峰不二子係唯一一個可以呃到佢嘅人，峰不二子又都經常呃佢。隨身會帶住槍。

* **次元大介**（次元 大介／じげん だいすけ Daisuke Jigen）
: 配音：小林清志／銀河萬丈（日本）；周寧／徐健春／張騰（台灣）；曾秉輝／葉振聲／黃啟明（香港）
: 雷朋三世嘅拍檔之一。係個超級神槍手，攞槍出嚟夾埋射擊只需要0.3秒，重要幾乎係百發百中。有好多鬍，平時經常戴住頂大帽出街。鍾意食煙飲酒，但就對於好強勢嘅女人一啲計都冇，所以佢完全唔識點同**峰不二子**交流。

* **峰不二子**（峰 不二子／みね ふじこ Fujiko Mine）
: 配音：二階堂有希子／增山江威子／小山茉美／澤城美雪（日本）；陶敏嫻／傅其慧／汪世瑋（台灣）；龍德瓊／張頌欣／周恩恩（香港）
: 一個神神秘秘嘅女人，**雷朋三世**嘅拍檔兼情人、但又係對手。一時係神偷，一時又係間諜，有時重係殺手。從來都只係會跟住自己嘅諗法去做，經常出賣雷朋三世，甚至可以為咗得到自己想要嘅嘢而同人上床，有時重會同警察提供關於雷朋三世同佢拍檔嘅資料，令到雷朋三世經常嬲到震，但又冇佢乎。有住會令所有男人都會迷上嘅絕世靚樣同埋大波，佢溝仔嘅技術已經達到咗爐火純青嘅景界。能力高超，除咗可以變臉、變聲、走佬之外，重可以攞唇膏嚟當子彈咁使。不過佢好憎青蛙。

* **十三代 石川五右衛門**（十三代目 石川 五ェ門／じゅうさんだいめ いしかわ ごえもん Goemon Ishikawa XIII）
: 配音：大塚周夫／井上真樹夫／鹽澤兼人／浪川大輔（日本）；官志宏／陳幼文／喬資淯（台灣）；盧傑／李鎮然／陳健豪（香港）
: 佢係安土桃山時代出名神偷石川五右衛門嘅第十三代孫。佢視力好好，可以清清楚楚咁見到每一粒射出嚟嘅子彈，甚至人哋要用望遠鏡先至睇得到嘅嘢，佢用肉眼就睇得到。冇嘢係佢斬唔斷，包括火同埋雷。對女人好純情。

### 差佬
* **錢形幸一**（銭形 幸一／ぜにがた こいち Koichi Zenigata）
: 配音：納谷悟朗／加藤精三／山寺宏一（日本）；陳幼文（台灣）；周永光／李錦綸（香港）
: 佢係日本出名偵探錢形平次個孫，係個好叻嘅差佬，繼承爺爺嘅遺詔，好想捉到雷朋三世，但係佢一直都拉唔到。性格熱血、正直兼善良，玩音樂同埋柔道好叻，對於機械、格鬥同埋射擊都好熟悉。本身係警視廳嘅警部，後嚟升做國際刑警組織雷朋三世專案小組搜查官。

## 客串角色
### [[名偵探柯南]]

* **江戶川柯南**（江戸川 コナン／えどがわ コナン Edogawa Konan）／**工藤新一**（工藤 新一／くどう しんいち Kudō Shin'ichi）
: 柯南配音：高山南（日本）；馮友薇／方雪莉／姚敏敏／蔣篤慧／丘梅君／曾允凡（台灣）；盧素娟／周恩恩／黃玉娟（香港）
: 新一配音：山口勝平（日本）；劉傑／李景唐（台灣）；郭志權／梁偉德／馮錦堂／李家傑（香港）
: 江戶川柯南原本係高中偵探工藤新一，後嚟因為食咗APTX4869而變做一個小學生樣。
: 響滿月之夜，**雷朋三世**扮做怪盜基德現身，重偷走咗鑽石。之後雷朋三世將目標轉做「幻之秘寶」櫻桃藍寶石。柯南同目暮十三、錢形平次聯手，想要拉到雷朋三世。最後，佢都係拉唔到雷朋三世，重畀雷朋三世知道咗佢係新一嘅事實。
國家主義

**國家主義**（），喺政治學度係一種理論體系，主要係提倡國家政體有著嘅政治權威，有一定嘅法理基礎去干涉一啲社會層面。呢個體系入邊會包括經濟政策同社會政策，尤其係牽涉咗稅收同生產資料嘅方面。喺1850年代開始有咗呢個講法後，呢成套嘅概念體系，喺1930年代到1940年代嘅美國政壇度，係畀啲政客專家等等用得好多下。同國家主義相反嘅，就係國際主義、無政府主義幾個，呢幾個體系係完全抗拒，任何等級制嘅管治介入。

## 概覽
由於國家入邊意識嘅凝聚，令國家政府認為佢嘅國力係凌駕咗其他國家，就將主要嘅重心放喺鼓吹自身嘅成就，同追求自身嘅利益，而唔係放喺其他國家或超國家組織嘅成就同利益。呢個大概講咗國家主義嘅成因。

而國家主義具體細分，就包咗好多種嘅理念形態，由小政府主義到大政府主義都係。小政府主義係推崇用最細嘅管治政體嘅政治學理論，譬如係採用守夜人國家嘅模式，就係只用部隊、警察同法院去保證啲人，唔會被侵略、偷竊、違約、詐騙等嘅問題纏繞。呢個體系可能仲包埋消防局、監倉同其他嘅設施。福利國家就係國家主義入邊嘅另一種形式。極權主義就屬於當中推崇權力係要最大化、無係要所不包嘅政體形式。

集權主義嘅理念就係要有個強大而夠權威嘅政體，系統咁用法律或者權威，推行啲道德同文化嘅習慣。法西斯主義所支持嘅國家主義理念，係認為主權係由民族國家而唔係人民持有著，而啲個體同自治體。冚嘭唥就係為強化政權嘅力量、威信同福祉而存在嘅。呢個體系係否定咗個人主義，將個民族共同體當成係一個有機體，由最高領袖帶領著，充斥咗團結、力量同紀律嘅熏染。法西斯主義同某啲類型嘅社團主義，會係強調個社團組織、尤其係個政權集合體係佔咗絕對位置，而仲要偉大過組成咗佢嘅整體各部分，由此當中嘅個體係絕對要去服侍呢個政體。

## 經濟國家主義
經濟國家主義嘅注重觀點，係政權有著主要、必要同具法理嘅角色，去指點點樣搞成個主要嘅經濟活動。要造成呢個嘅狀態，係既可以用國有企業或其他政府機構嘅參與，同計劃經濟控制生產直接嚟實現。或者係間接透過經濟干預，同埋宏觀經濟度嘅規則去到干涉經濟。

### 國家資本主義

國家資本主義係資本主義嘅其中一種，特徵係喺資本、有償勞動力同市場分配有咗一定積累嘅經濟入邊，有著大量政府持有嘅營商實體，或者係成個經濟運行高程度由政權指點著。

喺一啲案例度，國家資本主義係指代好似統制咁嘅經濟政策，呢個喺20世紀下半葉以嚟嘅法國度存在過，到依家嘅中華人民共和國同星洲嘅經濟當中都有，佢哋啲政府係有份控股啲上市公司。而有啲學者都會將原東歐社會主義國家嘅經濟表現，當作國家資本主義嘅一種形式。

### 經濟干預主義

喺市場經濟 入邊，係政府有著大量嘅干預、訂立規例或者係施加影響力喺市場運作度，有時就會用呢種理論做佢嘅定義。有著好多干預參與咗嘅市場經濟，有陣時就會稱之為混合經濟。經濟干預主義係主張，喺資本主義經濟嘅框架入邊，國家政府有著一定法理或必要嘅角色，去干預成個市場運作，規管返私營部門產業過度嘅發展，仲有代替市場、提供或者補水啲市場供唔足嘅產品同服務。

### 國有社會主義

國有社會主義主要係指，以國有企業做啲產業、以政府計劃控制啲資源分配嘅社會主義模式。呢個概念係經常用嚟指代原共產主義國家嘅蘇聯式經濟模式。喺一啲案例度，國有社會主義同國家資本主義係可以換著嚟，去形容蘇聯式經濟，因為原本蘇聯嘅經濟模式，實際嘅產生條件就係政府計劃主導嘅資本分配同社會等級化。

政治上，國有社會主義理論係經常俾用去專登設計，一切嘅社會主義政治理論或者行動，用去保社會主義革命有得成功。呢啲係用去支持返政府權力喺社會主義建設入邊嘅使用， 或支持返政體必須夠認受性嘅信念。多數時會係用呢個概念，嚟形容啲好撐一黨專政、奉行馬列主義嘅社會主義人士。

## 史中嘅表現
歷史度國家主義嘅兩個高潮，係採行高度集中嘅計劃經濟嘅法西斯主義、大日本帝國（以本土為中心嘅神道）、納粹德國嘅納粹主義，同蘇聯做代表嘅共產主義，到依家嘅世界各國，仲有唔同程度咁存在著。唔少嘅歐洲國家就採用咗混合經濟體制（10-45%嘅公有制），而新加坡係有六成嘅國內生產總值來自政府相關嘅企業。喺中國大陸，八成嘅國內生產總值係來自國有企業。

## 批駁嘅觀點
姑唔論政治學範疇度有超多對政權嘅生態同權利嘅疑問，西方文明入邊針對著國家主義嘅懷疑論，喺啟蒙運動發展嘅哲學思想度係根深蒂固嘅。約翰洛克喺光榮革命前後所發表嘅文章，係好大影響咗現代人嘅睇法，尤其係《關注寬容嘅信》(A Letter Concerning Toleration，1667)、《政府論》(Two Treatises of Government，1689)、 《人類理解論》(An Essay Concerning Human Understanding，1690)呢幾個。喺1689嘅文章度，佢奠定咗自由主義理論嘅基礎，即係話咗，人權喺政府之前經已存在咗; 講到政府嘅宗旨係要保護個人同財產權利; 講到政府一旦子唔咁做，人民係可以正式咁終結呢個政府; 仲有講到最好嘅保護權利嘅形式，係一個有著選舉正式代表嘅政府機構。
## 睇埋

* 民族主義（Nationalism）
* 愛國主義

## 參考
兒玉兼嗣

**兒玉兼嗣**（Kodama Kenji，）係日本男電影導演、漫畫監督同埋漫畫角色設計師，花名こだま 兼嗣，響北海道出世，代表作有貓之眼、城市獵人、名偵探柯南、結界師、深淵傳說、雷朋三世同埋。

## 拎
*2008年「日本動畫師·演出協會」
*2012年日本動畫師·演出協會會員名單
加藤一彥

**加藤一彥**（）係日本出名漫畫家，筆名叫「**Monkey Punch**（モンキー・パンチ，馬騮之拳）」，響北海道出世，住響佐倉市，代表作有雷朋三世。

佢響2005年做咗大手前大學嘅媒體與藝術學院漫畫教授，響2010年做咗東京工科大學媒體學院嘅客座教授。

2019年4月11號因為吸入性肺炎而死咗，終年81歲。

## 攷
大肚婆炒飯

**大肚婆炒飯**係香港嘅一味炒飯，基本材料有薑、蛋同飯炒埋一齊，可以按喜好落埋其他配料，譬如肉碎、瑤柱。皆因薑對大肚婆有好大益處，所以就叫「大肚婆炒飯」。
## 參考
*大肚婆炒飯 網民競猜「乜東東」
風沙雞

**風沙雞**，又叫**大漠風沙雞**，係香港嘅一味菜式，係炸子雞嘅變種，特色係炸好雞斬件後，面頭鋪上一層炸蒜碎，令蒜味滲入雞肉度。皆因個樣睇落似一大片沙漠，所以就叫「風沙雞」。

除咗成隻雞之外，亦可以淨係用雞翼整，整成**風沙雞翼**。

## 參考
*風沙雞
金錢蟹盒

**金錢蟹盒**係一味傳統順德菜，出面係一塊肥豬肉片，包住瘦豬肉同蟹肉嘅餡，整成橢圓嘅盒炸起，外形有少少似金錢。

## 參考
*古老粵菜之金錢蟹盒
*冰肉變蟹盒平民小食幾級跳
烏洲

**烏洲**（ ）係香港一個島，喺新界大埔區西貢北嘅企嶺下海，井頭嘅東面，三杯酒嘅南面。退潮嗰陣，烏洲同井頭中間就會出現一條沙堤，可以畀人行過去。
綠蛋島

**綠蛋島**（ ），又叫**爛排**（ ），係香港一個島，喺新界西貢區清水灣半島東面，龍蝦灣嘅東南面。個島基本上係一大片礁石，但中間近西岸零零舍舍有塊橢圓嘅植披地，睇落好似一隻綠色嘅蛋，所以就叫綠蛋島。
筆架洲

**筆架洲**（ ）係香港一個島，喺新界北區印洲塘西北嘅青洲瀝，吉澳黃晃山嘅西南面。筆架洲係印洲塘特別地區其中一個景點，形狀似筆架，畀人叫做「印塘六寶」之一。
小林清志

**小林清志**（ ）係日本資深男配音員、演員、旁白，係俳協旗下嘅配音員兼創辨人之一，響東京府（即係依家嘅東京都）出世，高168cm。

## 簡歷
小林響1953年由日本大學畢業之後，就加入國民文化研究所·劇團泉座。響1960年同其他人一齊創立俳協，重做咗俳協旗下嘅配音員之一。響2017年，朝日電視台播嘅節目「200位人氣聲優認真票選！聲優總選舉3小時SP」入面，小林攞到第十五名。響同年二月，小林攞到第十一屆聲優Award嘅功勞獎。

小林最叻嘅野就係翻譯英文。佢至出名嘅配音作品有雷朋三世嘅次元大介、死亡筆記嘅渡、日文版七俠蕩寇誌嘅Britt同埋日文版女賊金絲貓嘅 Kid Shelleen同Tim Strawn，而出名嘅旁白作品就有
## 參考資料
小鏟洲

**小鏟洲**（ ）係香港一個島，喺新界西貢區嘅西貢海，枕頭洲嘅南面，白沙洲嘅東北面，大鏟洲嘅西北面。小鏟洲有條沙堤連去白沙洲，所以有時會被睇成白沙洲嘅一部份。
青洲瀝

**青洲瀝**（ ）係香港一個海域，喺新界北區吉澳白沙頭咀同牛屎湖哥岩之間，亦即係印洲塘嘅西北，吉澳海嘅東南，牛屎湖灣北面。附近嘅島包括有青洲同筆架洲。
甩洲

**甩洲**（ ）係香港一笪地方，喺新界元朗區大生圍西面，四圍畀山貝河包住，上面主要係魚塘。
大鏟洲

**大鏟洲**（ ）係香港一個島，喺新界西貢區嘅西貢海，橋咀洲嘅西北面，枕頭洲嘅南面，白沙洲同小鏟洲嘅東面。
東京府

**東京府**（日文：東京府／とうきょうふ〔とうきやうふ〕 *Tokei fu* ）係日本曾經有嘅一級政區，係依家東京都嘅前身。

## 歷史
響1868年（即係慶應四年、明治元年）江戶幕府落台，明治維新得咗，所以東征軍下令將江戶改制做江戶府。響同年九月，明治天皇下令要將江戶府改名做東京府。1923年關東地震，東京府好多建築物都俾佢搞到面目全非。1927年，日本第一條地鐵線響東京府通車，爾條線就係依家嘅銀座線。響1943年7月1號（即係昭和十八年），東京府畀人廢除咗，佢同佢轄下嘅東京市合併做依家嘅東京都。

## 攷
鹿洲

**鹿洲**（ ）係香港一個島，喺新界南丫島東北面，鹿洲灣同蘆荻灣嘅東面，鹿洲村嘅北面。

對住鹿洲嘅南丫島海岸有間鹿洲天后廟，居民會喺每年農曆五月初一慶祝天后誕，同時會搞端午龍舟比賽。
龍山排

**龍山排**，香港一排，水面現出幾嚿礁石。英文為，拼寫則為 。橫喺東博寮海峽，介於鴨脷洲同南丫島之間，火藥洲西南，就喺私人屋苑海怡半島西面對出。行政上歸入香港島南區。雖則無人往，選區劃佢入海怡西。

東博寮海峽為水上要道，龍山排就近船來船往，不乏巨型輪船徑此入維多利亞港同葵青貨櫃碼頭。排上本來就有一柱立標，警示行船。及後一九七〇年，蜆殼公司起油庫響鴨脷洲。為保油船安全，公司向香港政府提話喺龍山排樹支燈標，由公司跟政府設計而建。燈標，即一柱上有導航燈，以免來往船艇撞中。支標編號一百九十五，然而唔少當係燈塔，稱龍山排燈塔。

排東南側有個渡頭仔，亦有石屎橋駁通幾嚿石，方便維修燈標。

## 攷
龍船排

**龍船排**可以係：
*龍船排 (西貢區)，喺香港西貢區菓洲群島
*龍船排 (離島區)，喺香港離島區索罟群島
龍船排 (西貢區)

**龍船排**（ ）係香港一個島，喺新界西貢區嘅菓洲，屬東菓洲其中一島，短洲仔嘅西面，薯茛洲嘅東南面。
㚻姦

**㚻姦**（）（往往以**雞姦**［］代稱）狹義上係指男人夾硬屌其他男人屎窟，廣義上包埋其他夾粗來嘅男男性行為。

## 語源
《漢語大字典》等多部字典都有收錄「」， 呢個字可以指代男男性關係。「姦」嘅意思之一係「唔正當嘅性行為」。兩個字一齊用嘅例子有：《清律‧刑律‧犯姦》書：「惡徒夥眾將良人子弟搶去，強行㚻姦者，無論曾否殺人，仍照光棍例。為首者，擬斬立決。」

## 詳細
被男性㚻姦對於男性來講一直受到強烈嘅污名化，根據心理學家薩拉‧克羅爾（Sarah Crome）博士嘅研究表明，被男性㚻姦嘅男性受害者多數會選擇沉默，淨係唔到十分之一嘅人會將呢件事講出來。整體來講，男性㚻姦受害者都缺乏支持嘅管道，法律或制度對呢種犯罪嘅處理方式都唔係好週全。

一啲研究認為，男性對男性嘅監獄強姦同女性對女性嘅監獄強姦係比一般人群入面常見嘅強姦類型更加普遍，而男性㚻姦男性已經被視為戰爭入面嘅恐怖武器。研究記錄顯示，喺烏干達、智利、希臘、克羅地亞、伊朗、科威特、前蘇聯同前南斯拉夫嘅戰爭入面有將男性㚻姦男性作為戰爭或政治侵略武器嘅記錄。喺1980年一項對薩爾瓦多名男性政治犯嘅調查發現，有76%嘅受訪者表示自己曾經至少受到過一次性酷刑。而一項對塞拉耶佛6000名集中營囚犯嘅研究發現，有80%嘅男性曾經被㚻姦。而喺敘利亞內戰（2011年至今）嘅案例入面，有男囚喺待處決期間遭受性虐待，例如被逼坐喺碎玻璃樽上面，再將一袋水掛喺佢嘅生殖器上，或者被逼㚻姦另一名待處決嘅男囚，被啲官員睇開心。

## 睇埋
* 㚻
* 強姦

## 參考

類:強姦
類:男色
類:男男性行為
類:對男性嘅暴力行為
類:性罪行
類:性暴力
類:基於性別嘅暴力行為
後山埤站

**後山埤站**，副站名**五分埔商圈**，係台灣台北捷運板南線嘅鐵路站，喺台北市信義區、南港區交界處。

## 車站概要
車站位於忠孝東路六段下面，同永吉路、玉成街嘅十字路口以及中坡南北路口間，曾暫名為**永吉**，站區位喺南港區萬福里、合成里（後山埤）同埋信義區大道里（中坡）、永春里（五分埔）交界處；車站代碼為**BL20**。站名源自所在地嘅名「**[[後山埤]]**」；佢源自當地昔日嘅埤塘名。由於地方居民同埋民意代表建議，2007年喺站名後方以括號加注**[[五分埔商圈]]**，本站以藍綠色及灰色為主。

類:信義區 (臺北)
鐵刃

**鐵刃**（剣勇伝説YAIBA、ヤイバ）係日本漫畫家青山剛昌嘅出名作之一，以格鬥同少年漫畫做題材，1988年自1993年響小學館旗下嘅《週刊少年Sunday》度連載。曾經攞過38屆小學館漫畫獎。

響香港，正式譯名叫**鐵刃**，不過坊間好多時都會同無綫電視一樣叫做**反斗劍神**，反而唔會叫鐵刃。

## 故仔大綱
故仔嘅主角係一個想做天下第一劍士嘅後生仔，佢叫做鐵劍（TVB譯做小刃）。有一日，佢同老豆劍十郎響熱帶雨林入面修練劍術，但就因為畀大猩猩追擊而被逼要匿響運香蕉嘅箱入面走返日本。響機場，劍十郎見到老友峰雷藏同埋佢個女沙也加，所以劍十郎就送咗鐵劍去峰雷藏屋企，而自己就去修練劍術。鐵劍同沙也加一齊返學嘅時候，撞到劍道高手鬼丸猛，兩個人一決高下，結果鐵劍用咗下流嘅手段打低鬼丸猛。

輸咗爾場仗嘅鬼丸猛好傷心咁返到屋企，點知唔小心搵到收埋響屋企嘅風神劍，因為畀風神侵蝕咗佢嘅內心，所以佢變咗做一隻鬼。鬼丸猛帶住風神劍同鐵劍打多次，結果鐵劍輸咗。爾個時候，峰老太太話畀鐵劍知鬼丸猛發生咩嘢事，重同佢講話只有雷神劍先至係同風神劍一個Level。所以鐵劍決定去搵雷神劍，而沙也加都跟住一齊去。

佢哋去同某一座山，結果出奇咁搵到雷神劍，重撞見生存咗四百年嘅出名劍術家宮本武藏。但就響同一時間，鬼丸猛用風神劍，令到傳說入面嘅八鬼、佐佐木小次郎、三好政康、風魔小太郎、天草時貞、石川五右衛門（又叫石田六右衛門）、武藏坊辨慶同埋松尾芭蕉復活，企圖阻止鐵劍攞到雷神劍。經過長時間嘅決鬥，鐵劍成功打低佢哋，攞到雷神劍，重同八鬼入面嘅青蛙男、海參男、小次郎同埋宮本做咗戰友。

響鐵劍同鬼丸猛再一次決鬥嘅時候，雖然鐵劍砍斷咗風神劍，但係雷神劍上面嘅雷神珠就畀鬼丸猛攞走咗，只可以搵龍神珠嚟代替雷神珠，所以鐵劍一班人走勻全日本去搵，而鬼丸猛周不時都會復活啲日本古代劍士嚟阻止佢。直至到鐵劍盲莊莊，攞唔到龍神珠但就攞到龍神劍，所以鬼丸猛又同佢打多次。打下打下，突然之間，畀龍神封咗響龍女身體入面一千年、住響月球上面嘅輝夜公主（TVB譯做月星魔女）降臨地球，打斷咗兩個人嘅對決。

如果輝夜公主要恢愎原本個樣，就要吸收龍女後人嘅時間（即係青春）。咁啱，沙也加正正就係龍女後人。所以，沙也加畀輝夜公主吸收咗佢嘅時間，輝夜公主又都恢愎咗原本個樣。但就係響爾個時候，鐵劍同鬼丸猛罕有咁聯手打低輝夜公主，重封咗佢響地球入面，沙也加恢愎咗。

### 角色

## 攷
Urban Emotions

《**Urban Emotions**》 係香港歌手張敬軒嘅第八張大碟，喺2008年7月11號推出。喺9月4號出內地版時加上中文名《**他的故事**》，並刪走《狐》同《鬧鬼愛情》兩首歌。第二版喺2008年9月12號推出。

## 曲目

## 參考




## 出面網頁
*大碟嘅歌同封面
博爾庫夫城堡

**博爾庫夫城堡**（）係位於波蘭下西里西亞省城市博爾庫夫一座城堡。佢起喺一座高396米嘅小山上，係一個高地防衛據點。城堡喺1277年首次俾文獻提及。

## 參考

* Marek Żukow-Karczewski, *[http://mak.bn.org.pl/cgi-bin/makwww.exe?BM=49&IM=01&WI=xUKOWbKARCZEWSKIbMAREK&NU=01&DD=2 Zamek w Bolkowie - warownia Piastów świdnicko-jaworowskich / Bolków castle: A fortress of the Piast dynasty from Świdnica-Jawor]*, "Aura" 12, 1996.

類:城堡
類:波蘭
信仰在空中飄揚

《**信仰在空中飄揚**》係中國歌手汪峰出嘅第六張錄音室專輯。喺2009年7月25號由大國文化集團發行。

## 簡介
呢張專輯14隻新歌都係由汪峰一手包辦所有作曲作詞。

## 曲目

## 參考
布穀鳥搜尋演算法

（）係一種機械學習上會用嘅最佳化演算法：喺自然界，布穀鳥出咗名會喺第啲品種嘅雀鳥嘅巢嗰度生蛋，而啲布穀鳥仔生咗出嚟之後，仲會本能噉將同一個巢嘅蛋推出去巢外，等佢養父母集中精神淨係餵佢－布穀鳥仔會寄生喺第啲雀鳥嗰度；布穀鳥演算法就係建基於布穀鳥嘅繁殖過程嘅做法。虛擬碼如下：

  Objective function: f(\mathbf{x}), \quad \mathbf{x}=(x_1,x_2,\dots,x_d); \, 
  產生 n 個寄主巢；
  While 終止條件未達到
    隨機攞隻布穀鳥，設定佢個解答（解答喺機械學習上就係柞模型參數）
    評估佢嘅表現 F_i 
      [For maximization, F_i \propto f(\mathbf{x}_i) ];
    隨機攞個寄主巢，佢嘅表現係 F_j 
    if F_i > F_j 
       將 j 放棄，以布穀鳥個解答取代；
    end if
    
    將表現最差嗰啲巢刪除；
    得淨低嗰啲巢有得繁殖。
  end while
## 睇埋
*遺傳演算法

## 參考
第一次個人創作專輯

《**第一次個人創作專輯**》係馬來西亞籍臺灣歌手光良嘅首張創作專輯，喺2001年5月10號正式發行。

## 曲目
只愛陌生人

《**只愛陌生人**》係香港歌手王菲出嘅第十六張大碟、第七張國語大碟，喺百代唱片嘅第三張大碟，喺1999年9月10號發行。一共12首歌曲：10首係國語，2首係粵語；同名曲係翻唱張亞東嘅作品。《只愛陌生人》係用HDCD（高解析度CD）技術錄製嘅唱片。

## 簡介
上一張《唱遊》本人作咗4首曲後，呢次王菲只貢獻咗一首歌：同張亞東一齊寫嘅電子樂「精彩」，都係百事可樂願望篇嘅主題曲。張亞東喺大碟入面有成3首歌，專輯同名曲「只愛陌生人」就係翻唱佢嘅原作，歌入面阿女竇靖童都唱「Come on, baby」。另外一首就係迷離嘅「嗶一聲之後」。

袁惟仁繼7年前嘅執迷不悔後，又一次幫王菲譜寫咗首「過眼雲煙」。陳曉娟第一次同佢合作，譜寫咗「推翻」，詞係佢嘅經紀人阿寬第二次幫佢作。因為呢個係王菲婚變後第一張大碟，所以好多人認為詞所寫嘅就係王菲婚後心情嘅寫照。

固定班底Adrian Chan寫咗傳統情歌「蝴蝶」（廣東版係「郵差」），C.Y. Kong寫咗兩首搖滾風格濃厚嘅「百年孤寂」（廣東版係「守望麥田」）同「開到荼蘼」，後者入面嘅王菲第一次用破音演唱。以後佢每張專輯入面都有至少一首搖滾風嘅作品。

王菲喺呢張大碟入面繼續同其他中國音樂人合作。「當時的月亮」係李冰嘅作品，詞對「月亮代表我的心」呢首歌有個回應：「曾經代表誰的心，結果都一樣」。「催眠」係郭亮所作，林夕嘅詞係意識流風格，但動聽嘅旋律令呢首歌喺KTV入面嘅點歌率都好高。

碟入面2首粵語歌係將兩首國語歌重新填詞做粵語，照顧香港市場。

## 唱片版本
*香港首版：CD+VCD，銀色側標，送6張月曆卡，封面標題七彩反光。
*香港再版：CD+VCD，銀色側標，唔送月曆卡，封底同首版嘅字體唔同。
*台灣首版：CD+VCD，銀色側標，送6張月曆卡，紙質同港版唔同。封面標題七彩反光，廠牌LOGO係「一間製作」。
*台灣第二版：CD+VCD，銀色側標，送6張月曆卡，紙質同港版唔同。封面標題七彩反光，廠牌LOGO係「一間製作有限公司」。
*台灣第三版：CD+VCD，銀色側標，送6張月曆卡，紙質同港版唔同。封面標題唔反光，廠牌LOGO係「一間製作有限公司」。
*新加坡版：CD+VCD，無側標，送6張月曆卡，封面有貼紙。
*馬來西亞版：CD+VCD，白色側標，送6張月曆卡。
*日本版：1CD，白色側標，加咗「開到荼蘼（Remix）」，紙盒裝，封面嘅標題七彩反光。
*韓國版：CD+VCD，無側標。
*大陸首版：CD+VCD，銀色側標，唔送月曆卡。
*大陸再版：1CD，紅色側標，特價盤。
其他版本：
*卡帶 錄音帶版
*《唱遊5 in 1》版：《唱遊5 in 1》係將王菲喺百代5張大碟捆綁發售。

衍生產品：
*《只愛陌生人卡拉 OK》 VCD／DVD：收錄咗呢專輯9首歌曲加上《臉》、《紅豆/償還》、《相約1998》同《Eyes on Me》共13首歌曲嘅音樂錄影帶，附帶卡拉OK功能。

## 曲目

## 獎
香港：
*香港電台十大中文金曲頒獎音樂會：
**1999年度：「十大優秀流行歌手大獎」
**1999年度：「全球華人最受歡迎女歌手」
**1999年度：「最佳中文（流行）歌曲獎」：Adrian Chan—「郵差」
*無綫電視十大勁歌金曲頒獎典禮：
**1999年度：「亞太區最受歡迎香港女歌星獎」
*商業電台的叱咤樂壇流行榜：
**1999年度：「叱咤樂壇我最喜愛的女歌手」
**1999年度：「專業推薦叱咤十大」第七位—「郵差」 
*新城電台新城勁爆頒獎禮：
**1999年度：「勁爆亞洲女歌手」
**1999年度：「勁爆大碟」：《只愛陌生人》—梁榮駿監製
台灣：
*金曲獎
**1999年度：最佳作詞人獎：林夕—「百年孤寂」（提名）
**1999年度：最佳國語女演唱人獎（提名）
Channel V
*中文榜中榜： 
**1999年度：Top 20 —「當時的月亮」
**1999年度：跨世紀女歌手獎

## 參考
銀 (搞清楚)

**[[銀]]**通常指一種元素，重可以係：
*錢銀，貨幣
*銀仔，用金屬整嘅錢銀
*銀色，色水
地球小姐

**地球小姐**（**Miss Earth**）係個世界性嘅選美活動，同國際小姐、環球小姐、世界小姐一齊叫做「世界四大選美」。地球小姐用環保做主題，有聯合國環境署嘅贊助。頭一屆喺2001年喺菲律賓馬尼拉搞。

香港雖然無直接派過代表參選地球小姐，不過2014年嘅中國地球小姐由嚟自香港嘅留學生沈殷怡贏咗冠軍，代表中國參選嗰年嘅地球小姐。
Beyond IV

《**Beyond IV**》係香港搖滾樂隊Beyond出嘅第四張粵語專輯。由於呢個係Beyond樂隊由唱片公司出嘅第四張專輯，所以碟名叫做「Beyond IV」。

## 簡介
《Beyond IV》以商業化大碟躋身做樂壇嘅主流流行樂隊，音樂上亦繼續拓展佢流行搖滾風格，仲不忘以《午夜迷牆》等商業元素嘅搖滾音樂，嚟滿足搖滾樂迷嘅需要。

呢張專輯嘅主打歌，歌詞內容係歌頌母愛，雖然樂隊成員並唔鐘意啲歌太有商業味道，同好少搖滾色彩，但到而家呢隻歌做咗母親節嘅流行主題曲。

## 曲目

## 獎／提名
*1989年度十大中文金曲頒獎典禮
:*「十大中文金曲」：《真的愛妳》
*1989年度十大勁歌金曲頒獎典禮
:*「十大勁歌金曲」：《真的愛妳》
*1989年度叱咤樂壇流行榜頒獎典禮：
**叱咤組合銀獎－Beyond
*1990年度香港金唱片頒獎典禮:*「白金唱片」：《Beyond IV》
*1990年度香港電影金像獎頒獎典禮
:*提名「最佳電影歌曲」：《午夜迷牆》

## 音樂錄影帶
Mark Ronson

**Mark Ronson**（）係英國裔嘅美國音樂家、DJ、詞曲作家同音樂製作人。

佢首張專輯《》未衝擊到排行榜，但佢第二張專輯《》仲上到英國專輯排行榜亞軍，同包含三首英國十強單曲。呢個令佢喺2008年贏到全英音樂獎最佳英國男歌手。佢喺2010年9月27號出第三張錄音室專輯《》。佢喺2014年以同般奴馬斯合作嘅單曲《Uptown Funk》首次攞到英國金榜冠軍。

佢都幫過艾美懷巧絲同Adele製作格林美獎攞獎專輯。

## 音樂作品
;錄音室專輯
* 《》（2003年）
* 《》（2007年）
* 《》（2010年）
* 《》（2015年）

## 獎
### 格林美獎

### [[全英音樂獎]]

### 其他獎
* 沃達豐現場音樂獎－2008年最佳現場演唱男歌手得主
* 魅力獎－2008年年度風雲男人獎得主
* MOBO獎2010年最佳影片－Bang Bang Bang (feat. Q-Tip & MNDR)，最佳歌曲－Bang Bang Bang (feat. Q-Tip & MNDR)

## 參考

## 出面網頁

* 
* 
* 
* 
* 
* Mark Ronson and Boy George
林振強

**林振強**（；；），係香港填詞人兼專欄作家、漫畫家、資深廣告撰稿員、創作總監同廣告人。1990年代尾慢慢淡出填詞界，最後嘅詞作係林志美嘅《孤單先生孤單小姐》。散文同漫畫方面，就著有《洋蔥頭》、《一個人在床上》、《鬆一鬆》同《傻強扶弱》等一系列風格輕鬆幽默嘅作品。

## 填詞作品一覽
林振強有成1036首填詞作品。以歌手統計，演繹最多林振強作品嘅係林子祥。
頭10：
#林子祥 56首（其中4首合唱）
#葉蒨文 40首（其中4首合唱）
#林憶蓮 33首
#張學友 30首
#譚詠麟 30首（其中2首合唱）
#倫永亮 27首
#梅豔芳 25首
#張國榮 24首
#羅　文 24首
#夏韶聲 23首（其中1首合唱、1首同潘源良合寫）

### 1981年（27首）

### 1982年（40首）

### 1983年（54首）

### 1984年（67首）

### 1985年（84首）

### 1986年（93首）

### 1987年（111首）

### 1988年（59首）

### 1989年（93首）

### 1990年（75首）

### 1991年（48首）

### 1992年（57首）

### 1993年（57首）

### 1994年（54首）

### 1995年（12首）

### 1996年（25首）

### 1997年（33首）

### 1998年（23首）

### 1999年（15首）

### 2000年（10首）

### 2001年（4首）

### 2003年（1首）

### 2006年（1首）

## 出版
*《串燒洋蔥頭》
*《洋蔥頭三及第》
*《洋蔥頭大四喜》
*《霎時蔥動》
*《我是蔥國人》
*《林振強打橫打掂戇居十年》
*《林振強身體語言大辭典》
*《一個人在四張床上查字典》
*《床上語錄》
*《四張床上搞正字》
*《四張床上查字典》
*《男女唔化新辭典》
*《床上唔化新辭典》
*《林振強又cute又靚仔之鬆一鬆》
*《林振強鬆2鬆之背人歡笑》
*《林振強鬆3鬆之獨居者手冊》
*《林振強腦袋放假的一天  鬆到第4鬆啦！》
*《林振強鬆5鬆之強》
*《林振強鬆6鬆之你令Joke了不起》
*《林振強鬆7鬆之未趙完就鬆》
*《林振強鬆8鬆之香港一定duck？！》
*《個人胸間》
*《老來不嬌》
*《愈老愈瘋show》
*《又喊又笑》
*《今晚打女人》

## 攞獎歌曲
*《倦》-1983十大勁歌金曲
*《激光中》-1983十大勁歌金曲
*《愛到發燒》-1984十大中文金曲
*《零時十分》-1984十大勁歌金曲
*《摘星》-1984十大中文金曲，最佳中文(流行)歌詞獎
*《再度孤獨》-1984十大中文金曲
*《空凳》-1985年首屆亞太流行歌曲創作比賽的「香港區冠軍」
*《不羈的風》-1985十大中文金曲
*《每一個晚上》-1985十大中文金曲
*《最緊要好玩》-1985十大中文金曲
*《暴風女神Lorelei》-1985十大勁歌金曲
*《壞女孩》-1985十大勁歌金曲
*《心思思》-1986十大中文金曲
*《千個太陽》-1986十大勁歌金曲
*《太陽星辰》-1987十大中文金曲
*《灰色》-1987十大中文金曲
*《傻女》-1988十大中文金曲
*《千千闕歌》-1989十大中文金曲
*《Linda》-1989十大中文金曲
*《依然》-1989十大中文金曲
*《再會了》-1990十大勁歌金曲
*《每天愛你多一些》-1991十大中文金曲
*《秋去秋來》-1991十大中文金曲
*《信自己》-1991十大中文金曲
*《愛不完》-1991十大中文金曲
*《瘋了》-1991十大勁歌金曲
*《但願不只是朋友》-1992十大中文金曲
*《醒醒》-1992十大勁歌金曲
*《你今天要走》-1993十大勁歌金曲
*《最激帝國》-1996十大中文金曲
*《夜風鈴》-1996十大勁歌金曲
*《愛是永恆》-1997十大中文金曲
*《真生命》-1997十大勁歌金曲
*《天下無雙》-1998十大中文金曲
*《每一個明天》-1999十大中文金曲

## 參考

## 出面網頁

*音樂同行─論盡填詞人─林振強

振强
Hush (歌手)

**Hush**（），本名**陳家偉**，2020年改名做**陳品赫**，係臺灣男歌手同詞曲作家，做過Hush!樂團嘅主唱。Hush喺大學攻讀哲學系，對星象、塔羅等充滿神祕事物都有興趣，因此喺佢嘅詞曲創作入面成日以哲學角度做出發點詮釋生命同愛情。佢幫過張惠妹、孫燕姿、A-Lin、徐佳瑩、丁噹、林宥嘉等歌手創作，因合作嘅歌手過多而被叫做「集郵天王」。

## 音樂作品
### 專輯

### EP

### 單曲

### 詞曲創作

### 合唱

## 獎項紀錄

## 事件

* 2015年，佢嘅作品《我想知道你的一切》音樂錄影帶被臺灣當局以「涉及裸露」理由禁止喺電視頻道播出。

## 參考

## 出面網頁

* HUSH - Spotify
* 
* 
* 

家偉

類:華語流行音樂歌手
類:臺灣唱作人
類:臺灣男歌手
類:臺灣作曲家‎

類:同性戀藝人
類:基佬‎
尹約 (作詞人)

**尹約**（；），係中國大陸作詞人、製作人、高曉松主持嘅知名脫口騷節目《曉說》嘅主編。憑住首次做製作人為周深製作嘅專輯《深的深》入面嘅主打歌《藍色降落傘》，佢攞到第25屆東方風雲榜最佳作詞。代表作《默》、《藍色降落傘》、《大魚》、《風清揚》、《玫瑰與小鹿》等。2019年10月17號，尹約上咗福布斯中國2019年度30歲以下精英榜音樂行業榜單。

## 作品獲獎
2019年1月，《默》入圍「1978新時代電影電視節」提名「改革開放40年全國十佳影視金曲」。

2015年7月，《默》攞到全球流行音樂金榜 2015上半年度20大金曲獎。

2016年，《默》攞到第23屆東方風雲榜 十大金曲。

2016年，《大魚》同《玫瑰與小鹿》都攞到亞洲新歌榜年度盛典年度十大金曲。

2017年，《大魚》第二十四屆東方風雲榜十大金曲。

2017年，《大魚》第十七屆音樂風雲榜年度最佳電影歌曲。

2018年3月26日，憑住《藍色降落傘》拎東方風雲榜最佳作詞。

2019年10月，尹約入選2019福布斯中國30位30歲以下精英榜。

## 歌曲一覽

## 參考
錢雷 (音樂人)

**錢雷**（；）係作曲家、編曲人、音樂製作人。

## 經歷
2013年，佢加入天娛傳媒。2015年，為《默》作曲同編曲。2016年，為《大魚》作曲同編曲。

## 得獎

;作品獎

## 參考

## 出面網頁
* 

類:中國音樂製作人
類:中國作曲家
類:吉林人
雷
李漢港楷

**李漢港楷**（**Lee Hon Kong Kai**）係隻手寫楷書字體，用喺香港七、八十年代嘅招牌之上，出自寫字佬李漢。招牌佬李威以前幫襯李漢，搵佢寫字。李漢臨退休之前，送咗好多手稿畀李威。家下李威個仔李健明決意將手稿數碼化成為電腦字體，同埋製作有關嘅產品。

李漢港楷除咗指字體出自李漢嘅港式楷書，亦係「你看港街」嘅諧音，即係「你睇下香港嘅街」噉解，睇下香港嘅街，就會見到李漢嘅招牌字。比起香港之前成日見嘅「北魏體」字型，李漢港楷就「行氣同勁度或稍有不及」，筆劃比較顯眼，勾得好生動，好似一個「熟口熟面嘅街坊」。

李漢港楷嘅字唔同部份黐埋，等安裝招牌嗰陣時，字唔同嘅部份會冇咁易分開，做起上嚟方便啲，亦減少出錯機會。

李健明自2016年開始已經將字體手稿轉化做電腦字，2020年7月佢搞咗個「李漢港楷字體眾籌計劃」，目標係要籌到至少七十萬港紙去整模版字。如果眾籌達標嘅話，每位肯捐至少950蚊港紙嘅支持者都可以攞到字體嘅永久通用授權證。到8月中，眾籌已經達標。

## 攷
*記錄手寫招牌時代的友情 「李漢港楷」傳承招牌字 ，大紀元時報，曾蓮 2019年04月17號。
*李伯伯街頭書法復修計劃　傳承貼地如街坊的「李漢港楷」，立場新聞，2020-04-10。
*《你看港街招牌》，李健明，非凡出版，ISBN9789888573356，2019-07。

## 拎
*
*
*李漢港楷Youtube
*李漢港楷字體眾籌計劃
黑曜岩

**黑曜石**（**obsidian**），又有叫**十勝石**，係一種自然產生嘅玻璃。成因係因為火山嘅熔岩迅速噉冷卻凝結，冇足夠時間俾啲礦物晶體生出嚟，而形成玻璃噉嘅質地。
克卜勒 (專輯)

《**克卜勒**》（）係星加坡女歌手孫燕姿出嘅第十二張錄音室專輯，喺2014年2月5號預購，2月27號正式發行。並係2015年1月13號發行限量一千五百套嘅黑膠唱片版本。

## 評價
中華音樂人交流協會推薦2014年第一季發行嘅專輯同歌曲，專輯《克卜勒》同同名歌《克卜勒》都名列在內。認為專輯《克卜勒》「成功呈現出天后般的高度及水準，唱法更為純熟，貫穿靈魂深度，滲透到每一個細胞。誠懇度高，歌詞詮釋自然，不炫技，個人特質強烈。難以訴說的魔力，可以讓聽眾透過她的角度看到故事的每一個角落。」對成張專輯畀「不得不推薦的專輯」高度評價。而歌曲《克卜勒》「延續孫燕姿的歌曲風格，豐富的音樂層次，誠意和創意具足的歌曲，曲式也非常完整，很值得想學寫歌的人觀摩。使用的意象繁複，有抽象性，唱腔並不好詮釋，但孫燕姿獨特的嗓音，將層次感一一劃分出來，帶領聽眾進入一場傳說旅程，是位非常有悟性的歌手。」

## 曲目

## 音樂錄影帶

## 銷售成績

## 獎同票選
*第十九屆星加坡金曲獎
**最佳專輯獎《克卜勒》
**最佳演繹女歌手獎 ／ 孫燕姿
**最受歡迎女歌手獎 ／ 孫燕姿
**933醉心龍虎榜年度頂尖金曲《天使的指紋》
**最佳本地作曲《天使的指紋》／ 李偉菘

*2014 iTunes年度最佳音樂（台灣及新加坡地區）
**年度最佳專輯《克卜勒》

*2014 Hit Fm年度百首單曲
**02 克卜勒
**15 天使的指紋
**36 無限大

*2014 Hit Fm年度十大專輯
**十大專輯《克卜勒》

*博客來年度百大
**2014年度華語暢銷歌手 TOP.2

*第五屆全球流行音樂金榜
**年度最佳女歌手 ／ 孫燕姿
**UFM100.3點播冠軍《尚好的青春》
**年度20大金曲《克卜勒》
**年度最佳作詞人《克卜勒》 ／ Hush

*2015 HITO流行音樂獎頒獎典禮
**Hito年度十大華語歌曲《克卜勒》
**Hito長壽專輯《克卜勒》（17週）
**Hito海外歌手（新加坡） ／ 孫燕姿
**Hito作詞人《克卜勒》 ／ Hush

*中華音樂人交流協會
**2014年度十大專輯《克卜勒》
**2014年度十大單曲《克卜勒》

*第26屆金曲獎流行音樂類
**最佳單曲製作人獎《克卜勒》／ 孫燕姿（入圍）

*2014年度蒙牛酸酸乳MusicRadio中國TOP排行榜
**年度最受歡迎唱片《克卜勒》（港台地區）
**年度最受歡迎金曲《克卜勒》（港台地區）

*第11屆全球華語歌曲排行榜
**最受歡迎女歌手五強
**二十大最受歡迎金曲（天使的指紋）

## 參考
默 (歌)

《**默**》係尹約作詞、錢雷作曲、那英為電影《何以笙簫默》唱嘅主題曲。

## 背景同風格
《何以笙簫默》係一部2015年上映嘅中國大陸都市愛情片。電影主題曲《默》係由尹約作詞，錢雷作曲，那英演唱。2015年4月19號，那英、高曉松、黃曉明亮相北京交通大學「何以笙簫默之默」發佈會，公開呢隻單曲。2019年5月2號，哈佛大學費正清中心搞「華語流行音樂四十年」論壇，並請尹約做其中一個代表發表演講。尹約作為80後詞作代表，喺論壇上發言並展示《默》等四首作品嘅歌詞。

## 獎
2015年7月，攞到全球流行音樂金榜2015上半年20大金曲。 

2016年3月，攞第23屆東方風雲榜十大金曲獎。

2019年1月，入圍「1978新時代電影電視節」提名「改革開放40年全國十佳影視金曲」。

## 參考
夾板

**夾板**，又叫**膠合板**（**laminated veneer lumber**，**LVL**，更通用嘅英文詞係 **plywood**）係一種科技木材。
夏灣拿辣椒

**夏灣拿辣椒**（）係一種原產於亞馬遜雨林嘅辣椒，通常係橙或者紅色，出咗名好辣。個名係嚟自古巴夏灣拿。
招牌

**招牌**（英文：Signboard）係一隻結合圖同字嘅設計，用標誌同符號來傳資訊畀特定嘅人，有商業同非商業兩種用途。

招牌唔止淨係一件實物，「招牌」可以係一個牌子或者人嘅最叻而畀人認得嘅嘢，酒樓最出名嘅菜式叫做「招牌菜」；「金漆招牌」代表信譽同埋悠久嘅歷史；「拆你招牌」表示有人要挑戰你。

## 睇埋
*廣告板
十二邊形數

**十二邊形數**係可以排成十二邊形嘅多邊形數。佢嘅概念類似三角形數同平方數，不過十二邊形數同三角形數同埋平方數唔同，所對應嘅形狀冇轉動對稱嘅特性。

**十二邊形數**係一種有形數，佢代表十二邊形。第*n* 個**十二邊形數**嘅公式係：5*n*2 - 4*n*，而且 *n* > 0。頭45個十二邊形數係：

:1、12、33、64、105、156、217、288、369、460、561、672、793、924、1065、1216、1377、1548、1729、1920、2121、2332、2553、2784、3025、3276、3537、3808、4089、4380、4681、4992、5313、5644、5985、6336、6697、7068、7449、7840、8241、8652、9073、9504、9945…

計算第*n*個十二邊形數，亦都可以先將*n*平方加上四倍嘅「第（*n* - 1）個普洛尼克數」，寫成代數公式就係：
:D(n) = n^2 + 4(n^2 - n)。

**十二邊形數**有不斷嘅奇偶交替嘅性質，喺十進制入面，十二邊形數嘅末位數以1，2，3，4，5，6，7，8，9，0嘅規律循環出現，即係話十進制入面十二邊形數嘅末位數可以係任何數字。

根據費馬多邊形數定理，所有嘅整數都可以表示成至多12個十二邊形數嘅和。

## 睇埋
* 多邊形數
* 
* 十二邊形
手眼協調

**手眼協調**（；）係指一個人協調眼同手嘅郁動嘅能力，反映咗個人嘅認知系統有幾擅長用視覺輸入引導雙手作出適當嘅行為達致目的。

## 睇埋
*專注力
*打機
伊藤和晃

**伊藤和晃**（ いとう かずあきItō Kazuaki 、 ）係日本男配音員、演員，響東京都出世，隸屬劇團昴，原名伊藤博，高170cm， 重57kg。佢主要係配啲次要角色。

## 攷
知華派

**知華派**，又叫**中國學派**、**中國學院派**（***China school***）係指一班對中國政治同文化好熟悉嘅日本政治人。

## 代表人物

* 宮本雄二
* 阿南惟茂
* 二階俊博
* 加藤紘一
* 井出敬二
* 佐藤重和
* 沼田幹男
* 橫井裕
醉蝶花科

**醉蝶花科**（；學名：），又嗌**白花菜科**，係雙子葉植物綱十字花目嘅一個科。

佢嘅規律一般係草本植物。

類:白花菜目
山柑科

**山柑科**（；學名：**'），又嗌**白花菜科'''，係雙子葉植物綱十字花目嘅一個科。

佢嘅植物規律一般係木本植物，以喬木或灌木爲主。


類:白花菜目
小泉進次郎

**小泉進次郎**（ こいずみ しんじろうKoizumi Shinjirō、），係日本政治人，前任環境大臣兼內閣府特命擔當大臣（原子能防災）、內閣府大臣政務官、復興大臣政務官、自民黨青年局長、自民黨農林部會長、自民黨厚生勞動省會長等等。

因為有住日本政界入面少有嘅靚仔樣，所以佢畀日本坊間叫做「政界師奶殺手」。

## 屋企
佢老豆係前內閣總理大臣小泉純一郎，阿媽係泰道照山個孫女宮本佳代子（又叫小泉佳代子），太外公係日本出名生意佬泰道照山，哥哥係日本演員小泉孝太郎，老婆係日本女廣播員瀧川雅美。老婆響2020年1月17號生咗個仔。

## 經歷

佢由關東大學學院附屬關東學院六浦小學同埋關東學院大學經濟部畢業之後，去咗哥倫比亞大學攻讀政治碩士，期間做咗戰略與國際研究中心嘅非常任研究人員。讀完書之後，佢回流返日本，做咗老豆嘅私人秘書。後嚟老豆純一郎響2008年宣佈退出政界，所以佢就做咗純一郎嘅接班人，響第45屆眾議院議員選舉神奈川縣第11選區當選眾議院議員，重連續四屆（2009年、2012年、2014年、2017年）響同一個選區當選。響2019年，佢畀當屆日本首相安倍晉三委任做環境大臣，兼做埋內閣府特命擔當大臣（原子防災）。

響2020年，佢老婆瀧川雅美生咗個仔，佢話要陪個老婆，所以要求放產假，係日本政界第一個放產假嘅官員。但係爾件事就響日本引起極大爭議（原因為響日本好少男人會放產假），有好多人話佢一個堂堂大男人，應該要以事業為先。不過進次郎就話，陪老婆係好應該嘅事，重話自己要帶頭改變日本古老、大男人嘅思想。

## 參考資料
斑鰭擬冰杜父魚

**斑鰭擬冰杜父魚**係輻鰭魚綱鮋形目杜父魚亞目杜父魚科嘅其中一種，係亞熱帶海水魚，分佈喺東太平洋加拿大卑詩省夏洛特皇后群島、Tasu群島至墨西哥下加利福尼亞半島海域，棲息深度33-373米，體長可達14公分，棲息喺沙底層底層水域，食蝦子，生活習性不明，可作為觀賞魚。

## 參考文獻
*

## 出面網頁
錢雷

**錢雷**（）係大明醫學家。表字**豫齋**，四明（而家嘅浙江寧波）人。

## 著作
對過《臟腑證治圖說人鏡集》（簡稱作《人鏡經》）八卷本做過增補。另外著有《人鏡經附錄》兩卷，始刊行於明萬曆三十四年（1608年），後人清朝初年張俊英又補充二卷，名作《人鏡經續錄》。
約定的夢幻島

《**約定的夢幻島**》（，廣東話譯做**約定嘅夢幻島**，）係日本《週刊少年Jump》入面連載嘅日本漫畫，原作係白井海芋，畫畫係出水Posuka（出水ぽすか），喺2016年至2020年連載，單行本共20冊。有改編嘅電視動畫同真人電影。

## 故仔大綱
呢個故仔嘅世界觀畀人設定做一個人族同鬼族一齊生存嘅世界，人鬼之間通過合約維持住和平。而個故仔係講三個11歲嘅細路（分別叫諾曼、雷同艾瑪）知道咗自己住緊嘅所謂「孤兒院」，其實係由鬼族貴族設立嘅專門用嚟養啲畀鬼族食嘅細路（）嘅飼養場（），於是乎佢哋為咗唔畀鬼食落肚，決定諗計仔走出呢個「孤兒院」。

### 角色

;食用兒童
*艾瑪
:女，登場嗰陣11歲，頸上編號63194，本來住喺出產高級人肉嘅「恩典農場之家」孤兒院度，後尾同雷同部分細路逃出孤兒院。農場喺佢左耳裝咗發訊器，為咗可以成功逃走，艾瑪切咗自己隻左耳。

*諾曼
:男，喺艾瑪佢哋逃出孤兒院之前，諾曼被安排「畀人領養」，但係就冇死到。

*雷
:男，係孤兒院「媽媽」伊薩貝拉嘅親生仔。

*柯妮
:女，登場嗰陣6歲，話係畀人收養而離開孤兒院。佢走嗰日，艾瑪同諾曼見佢漏低個公仔冇搦走，就攞埋公仔走到大門度想畀番佢，點知就畀佢哋發現柯妮已經死咗。

;其他人類
*伊薩貝拉
:女，孤兒院嘅「媽媽」，雷嘅親生媽媽。

*克羅妮
:女，中途調咗入恩典農場度，做伊薩貝拉嘅助手。佢想取代伊薩貝拉喺農場嘅位置，但係失敗咗。

;鬼
*穆吉卡
:女，外型似人類少女。

*孫居
:男，佢因為信仰，唔食由農場養出嚟嘅人肉。佢同穆吉卡遇到畀鬼追嘅艾瑪等人，但係冇傷害佢哋。

## 動畫
電視動畫第1季喺2019年1月至3月響日本首播，共12集。第2季喺2021年1月至3月響日本首播，共11集。香港由ViuTV99台播放。

動畫第1季故事由艾瑪同諾曼無意中發現話係畀人收養嘅細路女柯妮原來係畀鬼殺，講到艾瑪同部分細路成功逃出孤兒院為止。動畫第2季故事承接第1季結局，艾瑪佢哋逃出孤兒院後，遇到兩個唔食人嘅鬼，然後又遇到本來以為已經死咗嘅諾曼。動畫第2季同原著漫畫比，跳過咗好多嘢，漫畫入面嘅「金色池塘」同「七面牆壁」故事都冇喺動畫版出現。

## 真人電影
2020年12月響日本上畫，由濱邊美波飾演艾瑪，北川景子飾演伊薩貝拉，渡邊直美飾演克羅妮。電影入面啲細路嘅出貨年齡係高過原著嘅。

## 參考

## 拎
* 週刊少年JUMP官方網站 － 「約定的夢幻島」
* 「約定的夢幻島」官方網站
* 電視動畫「約定的夢幻島」官方網站
*
暫停懷疑

**暫停懷疑**（）係有關虛構故仔嘅一個概念，指一件虛構故仔作品嘅讀者觀眾暫時唔對個故仔嘅內容作出質疑，等自己能夠享受個故仔－即係唔好作出「超，啲噉嘅嘢喺現實根本冇可能發生」噉嘅判斷，專心享受個故仔嘅劇情。

响廿一世紀初，創意寫作同編劇等嘅工作頗為睇重暫停懷疑呢個概念，尤其係科幻同奇幻等嘅推想型體裁：有人指，享受一件虛構故仔作品可以想像成作者同讀者觀眾之間嘅不成文契約－作者提供一個好睇嘅故仔，讀者觀眾接受個故仔嘅現實，當啲角色係以自己嘅自由意志行事嘅（而唔係作者嘅傀儡）；事實係經驗表明，如果一位讀者或者觀眾缺少暫停懷疑，佢睇睇吓件作品就會開始冇癮唔想睇，而一般認為呢一點對科幻同奇幻等嘅體裁嚟講零舍重要，因為呢啲體裁本質上就係講一啲現實世界冇嘅嘢嘅。

因為暫停懷疑咁緊要，有唔少創意寫作工作者都好關注呢個概念：佢哋會就「寫作嗰陣有啲咩失誤，係一犯咗就會破壞讀者觀眾嘅暫停懷疑」噉嘅問題作出討論，向從事作故仔相關工作嘅人俾出技巧上嘅建議；而且佢哋有啲仲會用心理學概念嚟諗暫停懷疑涉及咩認知過程，想對暫停懷疑有理論性質嘅了解。

## 定義

暫停懷疑呢個概念係由英國浪漫主義詩人柯勒律治（Samuel Taylor Coleridge）喺 1817 年提出嘅。柯勒律治指出，如果一個作家能夠喺佢嘅作品當中加入**人情同有些少似現實嘅嘢**，噉讀者觀眾就會自願噉「暫停佢哋對故仔內容嘅質疑」；意思即係話
*讀者心知自己睇緊一份虛構故仔作品（包括散文、電影或者漫畫呀噉），知作品入面啲角色同情節係虛構嘅；
*事實係，虛構故仔好多時會有明顯唔真實嘅內容，好多虛構故仔會講到超自然力量，例如鬼故會講到嘅鬼魂同埋奇幻作品好興提及嘅魔法呀噉，又有好多故仔會講到啲有可能存在、但擺明已知唔存在嘅嘢，例如科幻作品會提到嘅超先進科技噉；
*原則上，人睇到聽到一啲佢哋認為明顯唔真確嘅嘢嗰陣，個腦海會有「超，呢個故仔根本唔真實嘅，唔想睇喇」噉嘅諗法；
*不過事實表明，人睇呢啲明顯唔真實嘅虛構故仔嗰時，依然有可能會對個故仔有強烈嘅情緒反應，例如一個重要嘅角色死咗嗰陣，投入嘅讀者往往會傷心－例子可以睇吓眾多成功嘅奇幻同科幻作品；
噉即係表示，成功嘅虛構故仔有某啲嘢，令讀者觀眾放低「超，呢個故仔根本唔真實嘅，呃人嘅」噉嘅諗法，會某程度上當咗啲角色同情節係真嘅噉，並且去享受個故仔。呢樣嘢就係所謂嘅暫停懷疑。

## 技巧

一般認為，暫停懷疑對奇幻或者科幻等嘅推想型體裁零舍重要：現代文學理論上認為，一個故仔唔使一定要真實，而只係需要做到
***可信**（喺個故仔世界入面屬正常）同
***內部一致**（即係話個故仔世界要按一啲法則運作，而且呢啲法則彼此之間唔會有矛盾），
就有可能令讀者觀眾接受個故仔嘅內容；而當一個作者挑戰讀者觀眾嘅暫停懷疑底線挑戰得太過分（例如一個奇幻故仔，個故仔早期講明咗個世界嘅魔法一定係要手持魔法杖先用得嘅，但喺高潮嗰陣主角無啦啦做到空手用魔法，而且事後又冇解釋），就會破壞讀者觀眾嘅暫停懷疑，令讀者觀眾開始拒絕個故仔嘅內容，並且覺得個故仔唔好睇。

一般認為，要確保讀者觀眾肯暫停懷疑，其中最重要嘅一樣嘢就係穩陣嘅世界創建：世界創建泛指建立一個虛構世界嘅過程；世界創建會為個故仔「有可能發生咩事」設低一啲限制，而作者作故仔嗰時要小心，設好咗個世界嘅特性之後，情節入面發生嘅事唔可以同呢啲特性有矛盾；例如 2000 年代嘅奇幻名作《哈利波特》噉，就花咗唔少篇幅講主角哈利仔喺魔法學校學魔法，呢啲情節得意之餘，仲會間接話俾讀者觀眾知「哈利波特世界裏面嘅魔法係點運作嘅」，而打後情節當中發生嘅事唔會同呢啲法則有所矛盾。

## 睇埋
*想像力
*投入感
*稱奇感
*蒂芙尼問題

## 引咗

## 拎
* 暫停懷疑，電視橋段網
醫好天生盲眼嘅人

**醫好天生盲眼嘅人**係《聖經》記載耶穌嘅神蹟之一，記載喺《約翰福音》9章1-12節。

## 聖經譯文

## 概覽
呢章以耶穌係世界嘅光為主題，敘述一個天生盲眼嘅人重見光明嘅神蹟。叫盲人睇得見係耶穌所行嘅神蹟之中最多嘅一種。根據舊約，呢啲係上帝權能嘅彰顯，亦係彌賽亞嘅工作之一。門徒提出嘅問題係猶太人經常爭論嘅：「拉比，呢個人天生就盲眼，係邊個犯咗罪？係佢自己定係佢嘅父母呢？」對天生殘疾嘅奧秘，當時有三派意見：第一派係，法利賽人認為部分預定同部分由人引起；第二派係，撒都該人認為一切由人引起；第三派係，愛辛尼派認為全部係預定嘅。耶穌提出第四個解釋：「既唔係呢個人犯咗罪，亦唔係佢嘅父母，而係要喺佢身上彰顯出上帝嘅能力。」耶穌用口水同泥混合抹喺盲人嘅眼蓋上，只係畀佢一個外證，並唔係秘方。西羅亞池係猶大王希西家挖溝引基訓河水入耶路撒冷城嘅一個池，象徵上帝嘅供應同看顧，「西羅亞池」意思係差遣者嘅池，盲人去洗眼就睇得見，象徵人睇得見嗰位差遣者嘅嚟到，亦突顯出耶穌係「世界之光」。

## 參考
榕光社

**榕光社**（Banyan Services Association）係香港一個非牟利長者服務組織，專為獨居長者提供照顧服務。服務包括夕陽之友免費殮葬服務、免費派飯惠膳服務、贈醫施藥、中醫癌症義診等。

## 簡介
榕光社前身係榕光社老人服務團，喺1989年創立，為當時喺慈雲山屋邨重建受影響嘅無依無靠獨居長者，提供各項所需服務，為長者間建立友誼同守望相助嘅精神。榕光社一直全心全意向全香港嘅獨居無依長者提供多元化服務。

## 使命
開心來．尊嚴活．安心去

## 服務詳情
;夕陽之友計劃
2008年創辦，目的係為獨居無依長者代辦身後事。
呢個計劃特別之一係全部由義工負責，義工喺接受長者申請之後，會定期探訪，建立友誼，直至百年歸老為安排跟佢哋意願同有尊嚴嘅喪禮。特別之二係接受突如其來嘅個案，警署、社會福利署、醫院管理局、外間團體轉介。

;全免費中醫贈醫施藥
2011年創辦，目的係為有需要嘅長者提供完全免費中醫診証同治療（包括免費中藥）。
呢個計劃分為三個服務：
#以竹園南邨嘅中心、觀塘通明街同太子為義診點；
#以流動醫療車到達黃大仙、觀塘、深水埗、太子、葵涌；
#為行動不便同病情嚴重者上門醫治。

;惠膳行動
2013年創辦，目的係一年365日每日兩餐為清貧家庭同有需要長者提供免費飯餐，以減輕佢哋嘅生活負擔。
呢個計劃嘅服務點喺觀塘，有兩大特點：
#全年無休，連大除夕、大年初一繼續服務大眾。
#由義工協助營運：除咗免費派送最小有2個款式可以選擇嘅熱辣辣愛心飯盒，更細心留意佢哋近況，好似朋友噉建立感情。

;其他長者服務
*義工定期探訪長者
*免費提供長者家居裝修、維修、清潔
*免費提供轉介服務同協助申請援助
*不斷舉辦唔同類形嘅活動畀長者

;共建老人家
2017年買入安老院舍院址，目的係建立「非一般、非牟利」完善安老之家，除咗提供舒適同三餐一宿，最重要係令長者有尊嚴噉生活。
呢個計劃嘅最大特點係為入住嘅獨居長者提供一比一義工配對，義工成為佢嘅朋友佢嘅親人，噉就係一家人。

## 出面網頁
*
*
Bon Jovi

**Bon Jovi**係美國新澤西賽瑞維爾一隊硬搖滾樂隊，由主唱壯邦祖飛建立，樂隊喺1980年代攞到巨大成功，Bon Jovi喺過去咁多年入面，已經喺全世界賣咗一億兩千萬張唱片。 

## 樂隊成員
### 現任成員
* 壯邦祖飛 - 主唱、節奏結他手 (1983-至今）
*  - 鍵盤樂器、鋼琴、踏板鋼弦結他、和聲（1983-至今）
*  - 爵士鼓、打擊樂器（1983-至今）
*  - 電貝斯、和聲（非正式1995-2016，2016-至今）
*  - 主音結他手、和聲、Talk Box（巡演2011-2013，非正式2013-2016，2016-至今）

### 巡演成員
*  - 小提琴、中提琴、和聲（2005-2009）
*  - 節奏結他手、和聲（2005-2013）
*  - 節奏結他手、和聲（2015）
*  - 節奏結他手、和聲（2016-至今）
* 埃弗雷特·布拉德利- 打擊樂器、和聲（2016-至今）

### 前成員
*  - 主音結他手、和聲（1983）
* 艾力克·約翰·薩奇 - 電貝斯、和聲（1983-1994）
* Richie Sambora - 主音結他手、和聲、Talk Box（1983-2013）

## 單曲排名

## 單曲排名（[[壯邦祖飛]]個人）

## 唱片分類目錄

;錄音室專輯
* *[[Bon Jovi (專輯)|Bon Jovi]]* (1984)
* *[[:en:7800° Fahrenheit|7800° Fahrenheit]]* (1985)
* *[[:en:Slippery When Wet|Slippery When Wet]]* (1986)
* *[[:en:New Jersey (album)|New Jersey]]* (1988)
* *[[:en:Keep the Faith|Keep the Faith]]* (1992)
* *[[:en:These Days (Bon Jovi album)|These Days]]* (1995)
* *[[:en:Crush (Bon Jovi album)|Crush]]* (2000)
* *[[:en:Bounce (album)|Bounce]]* (2002)
* *[[:en:Have a Nice Day (album)|Have a Nice Day]]* (2005)
* *[[:en:Lost Highway (album)|Lost Highway]]* (2007)
* *[[轉動世界|The Circle]]*(2009)
* *[[:en:What About Now (Bon Jovi album)|What About Now]]*(2013)
* *[[:en:Burning Bridges (Bon Jovi album)|Burning Bridges ]]*(2015)
* *This House Is Not For Sale *(2016)

;精選輯
* *[[:en:Hard & Hot (Best of Bon Jovi)|Hard & Hot]]* (1991)（澳洲限定）
* *[[超越十年精選輯|Cross Road]]* (1994)
* *[[東京街道：邦喬飛精選|Tokyo Road: Best of Bon Jovi]]* (2001)（日本限定）
* *[[:en:This Left Feels Right(album)|This Left Feels Right]]* (2003)
* *[[:en:Greatest Hits: The Ultimate Collection(album)|Greatest Hits: The Ultimate Collection]]* (2010)

;現場演唱專輯
* *[[:en:One Wild Night Live 1985–2001|One Wild Night Live 1985-2001]]* (2001)
* *[[:en:Inside Out (Bon Jovi album)|Inside Out]]* (2012)

;套裝
* *[[:en:100,000,000 Bon Jovi Fans Can't Be Wrong|100,000,000 Bon Jovi Fans Can't Be Wrong]]* (2004)

## 巡演
* 邦喬飛巡演（Bon Jovi Tour）(1984)
* 華氏7800度巡演（7800 Fahrenheit Tour）(1985)
* 難以捉摸巡演（Slippery When Wet Tour）(1986-1987)
* 紐澤西聯合巡演（New Jersey Syndicate Tour）(1988-1991)
* 保持信念巡演（Keep the Faith Tour）(1993)
* I'll Sleep When I'm Dead Tour (1993) (September 23, 1993 Taipei/Taiwan/Taiwan National Stadium)
* Crossroad Promo Tour (1994)
* 燦爛的日子巡演（These Days Tour）(1995-1996) (April 28, 1995 Taipei/Taiwan/Zhongshan Soccer Stadium)
* 迷戀巡演（Crush Tour）(2000)
* 狂野一夜巡演（One Wild Night Tour）(2001)
* 狠棒巡演（Bounce Tour）(2002-2003)
* 得意的一天巡演（Have a Nice Day Tour）(2005-2006)
* 飛行公路巡演（Lost Highway Tour）(2007-2008)
* 轉動世界巡演（The Circle Tour）(2010)
* Bon Jovi Live (2011)
* 我們能巡演（Because We Can: The Tour）(2013)
*Bon Jovi Live! (2015)

## 參考

## 出面網頁

* Bon Jovi.com
* NPR Jon Bon Jovi profile
* Bon Jovi's Webpage at VH1
* Ten Classic Bon Jovi Songs at Unreality Music
* 
* 
* 

類:重金屬樂隊
類:美國搖滾樂隊
Richie Sambora

**Richie Sambora**（），喺美國新澤西Perth Amboy出世，做過Bon Jovi嘅結他手。從Bon Jovi 1983年成立以嚟，佢就喺樂團入面，直到2013年離開樂團。細個就試去彈琴，吹色士風，喇叭。佢出過個人專輯。喺1994年12月7號，佢同Heather結婚。

## 個人專輯
* 1991年《》
* 1998年《》
* 2012年《》
鍾興民

**鍾興民**（；；）係臺灣音樂製作人，做過紅螞蟻合唱團鍵盤手，成日喺各大演唱會專做鍵盤手，編曲而優則製作，慢慢做咗五大唱片公司專聘嘅熱門音樂製作人。佢幫過好多出名歌手編曲，參與嘅作品上千首。2007年同黃韻玲一齊成立果核音樂，做總經理。

## 專輯製作
### 個人專輯

*果核歌手：黃韻玲、鍾興民 、痞克四樂團、達美樂兄妹、林俊逸、王柏森

### 原聲帶

### 合輯

## 電影配樂
*2008年：《囧男孩》、《一個好爸爸》
*2009年：《聽說》
*2011年：《被遺忘的時光》
*2012年：《女朋友。男朋友》、《飲食男女II》
*2013年：《大尾鱸鰻》
*2015年：《灣生回家》
*2017年：《美力台灣》

## 入圍／得獎記錄
### 金曲獎
  
::* 同黃韻玲一同製作《囧男孩電影原聲帶》
::*《男孩與夏天》係電影囧男孩嘅其中一首配樂
::* 同黃韻玲一同製作《Glory Days美好歲月》
::*《武林秘笈》收錄喺鍾興民作品集-飲食男女II 原聲帶
::*《milihuwan 崇高的創造者》收錄喺桑布伊同名專輯 - dalan

### 金馬獎

### 其他
*2004年TVB8金曲榜最佳編曲獎—周杰倫《七里香》
*2005年北京流行音樂典禮（第13届）年度最佳製作人獎—羽·泉《三十》
*2010年北京流行音樂典禮（第18届）年度港台最佳編曲—齊秦《偶然》
*2011年北京流行音樂典禮（第19届）年度港台最佳編曲—林宥嘉《想自由》
*2011年第一届全球流行音樂金榜年度最佳编曲—周杰倫《雨下一整晚》

## 參考

## 出面網頁
*
*
*
* 
* 
* 
*歷屆金曲獎得獎入圍名單
*金馬獎官方網站

類:臺灣音樂製作人
類:臺南人
興民
Max Martin

**Karl Martin Sandberg**（），以藝名**馬克斯·馬丁**（）出名，係瑞典詞曲作家、音樂製作人同歌手。1990年代尾，馬丁為後街男孩、布蘭妮·斯皮爾斯同超級男孩創造幾首熱門單曲後出名。佢早期作嘅熱門單曲有《》、《愛的初告白》同《It's My Life》。

## 一齊作嘅《告示牌》百強單曲榜冠軍單曲
# 1998年 – 《愛的初告白》（布蘭妮斯皮雅斯）
# 2000年 – 《》（超級男孩）
# 2008年 – 《親了一個拉拉》（姬蒂佩里）
# 2008年 – 《》（紅粉佳人）
# 2009年 – 《》（凱莉·克萊森）
# 2009年 – 《三人行不行》（布蘭妮·斯皮爾斯）
# 2010年 – 《加州女孩》（凱蒂·佩芮；史努比狗狗伴唱）
# 2010年 – 《花漾年華》（姬蒂佩里）
# 2010年 – 《》（紅粉佳人）
# 2011年 – 《極限情挑》（布蘭妮·斯皮爾斯）
# 2011年 – 《外星品種》（姬蒂佩里；坎耶·韋斯特伴唱）
# 2011年 – 《惡搞週末》（姬蒂佩里）
# 2012年 – 《做自己》（姬蒂佩里）
# 2012年 – 《最後一夜》（魔力紅）
# 2012年 – 《絕對絕對分定了》（泰勒斯威夫特）
# 2013年 – 《聽我吼》（姬蒂佩里）
# 2014年 – 《黑馬》（姬蒂佩里；裘西·J伴唱）
# 2014年 – 《通通甩掉》（泰勒斯威夫特）
# 2014年 – 《空格》（泰勒斯威夫特）
# 2015年 – 《壞到底》（泰勒絲；肯德里克·拉馬爾客串）
# 2015年 – 《》（威肯）
# 2016年 – 《》（側田添百力）

## 參考

## 出面網頁

*Maratone

類:瑞典歌手
類:瑞典詞曲作家
類:瑞典音樂製作人
樓南蔚

**樓南蔚**（；；）係台灣填詞人。

## 經歷
佢喺台灣澎湖出世同長大。佢喺第二屆金蝸牛填詞大賽做過導師。佢幫林志炫作詞《沒離開過》。佢幫李玟作詞《過完冬季》、《愛你在每一天》、《伊甸園》、《Baby對不起》、《真心話大冒險》、《明天一早的決定》、《今天到永遠》、《撒野》、《愛太多》、《逃脫》。

## 參考

## 出面網頁
* 

南蔚
陳浩然

**陳浩然**可以係：
*陳浩然 (音樂製作人)（Edward Chan），香港音樂製作人
*陳浩然 (足球教練)，香港足球教練
*陳浩然 (歌手)（Tommy Chan），星願事務所旗下合約歌手，2010年同李明蔚組隊成立小龍鳳

## 以「陳浩然」為名嘅角色
* 1997年，彭浩翔推出長篇小說《全職殺手》，講述主角阿O（原名馬志豪）轉行做全職殺手後，改名「陳浩然」以掩飾真正身份，理由係當年全港已經有超過40個「陳浩然」。
* 2016年，樂隊 Dear Jane 推出唱片《101》，其中以《哪裏只得我共你》、《只知感覺失了蹤》，《經過一些秋與冬》歌曲定為「愛情三部曲」，MV男主角個名定為「陳浩然」。